ilustracija / Foto: Boško Ničić-Facebook\nPored dosadašnje dezinfekcije grada, od strane četiri zaječarska Javno komunalna preduzeća, od danas će Zaječar i gušće naseljena sela biti dodatno dezinfikovana natrijum-hipohloridom (varikinom) pomoću atomizera instaliranih na traktorima, najavljuje gradonačelnik Zaječara Boško Ničić.\nPranjem i prskanjem ulica, trgova, tržnih centara, kao i čitavih naselja od 2. aprila će zahvaljujući pomoći u mehanizaciji, opremi i operaterima firme “Delta agrear”, krenuti i dezinfikovanje površina varikinom, najavljuje Ničić i dodaje da su sredstva za dezinfekciju pripremila stručna lica naših javnih komunalnih preduzeća.\n„Ovim ćemo pokušati da virus, ako ga ima, “ubijemo” i u česticama vazduha ali i na površinama i dvorištima“, kaže Ničić.\nDanas će se (sa dva traktora) u vremenskom periodu (od 17,00 -00,00) dezinfikovati SLEDEĆE LOKACIJE:\n1.Naselje Šljivarski put, Pazarište, Oskoruša, Gnjilak, Vanjin jaz, Podliv\n2. Kotlujevac od starog Zvezdanskog puta, ulic Stanoja Gačića (sa leve i desne strane), ulica Crvene armije (sa leve i desne strane) do ulice Avnoja, zaključno sa ulicom kod ostrvceta (drveni most na Popovoj plaži), a detaljni spisak ulica se nalazi na interaktivnoj mapi koju možete preuzeti ispod teksta.\nMapu zaprašivanja za 2. april na teritoriji Zaječara pogledajte OVDE.\nNičić napominje da će visina i širina rasprašivanja biti oko 8 metara i apeluje na građane da u vreme zaprašivanja od 17 sati do ponoći napuste svoja dvorišta kada primete da se dezinfekcija vrši.\n„Molimo Vas, pošto ćemo zaprašiti bukvalno sve ulice i sokake u koje možemo ući, da u vreme zaprašivanja (od 17,00-00,00) , kada vidite da se vrši, napustite svoja dvorišta i udaljite se, dok se zaprašivanje obavlja (10-15 minuta), da ne biste direktno udisali ovo sredstvo“, apeluje Ničić.\nRaspršivanje će se obavljati nekoliko dana, a obezbeđeno je oko 200.000 litara dezificijenta.\nDeo dezinfekcionog sredstva biće podeljen predsednicima/upravnicima stambenih zgrada radi postavljanja dezinfekcionih barijera na ulazima u iste.\nPrema rečima gradonačelnika najveći doprinos ovoj akciji, pored svih zaječarskih javnih preduzeća, dalo je JKP „Vodovod“ Zaječar.\nGepostet von Boško Ničić am Sonntag, 29. März 2020\n(Snimak preuzet sa Facebook strane gradonačelnika Zaječara Boška Ničića)\ndezinfekcija ulica Zaječara varikina zaprašivanje


Zvaničnik NATO: Srbija cenjen i dugoročni partner alijanse | EurActiv Serbia\nZamenik pomoćnika generalnog sekretara NATO Havijer Kolomina Piriz izjavio je da je Srbija cenjen i dugoročni partner alijanse i ocenio da treba više učiniti kako bi srpski građani bili bolje upoznati sa saradnjom dve strane.\n"Srbija i NATO su partneri već 15 godina. Tokom tog vremena, naše partnerstvo se značajno razvilo. S druge strane, građani Srbije nisu uvek svesni nivoa saradnje njihove zemlje i NATO, kao ni koliko toga radimo zajedno. Javna diplomatija je stoga još jedno polje gde imamo posla, za dobrobit Srbije i NATO", kazao je Kolomina Piriz, koji je 7. decembra doputovao u dvodnevnu posetu Beogradu.\nKolomina Piriz, koji je od septembra ove godine zamenik pomoćnika generalnog sekretara NATO za politička pitanja i bezbednosnu politiku i njegov specijalni predstavnik za Kavkaz i centralnu Aziju, naveo je da je partnerstvo Srbije i NATO-a "jako i stabilno" i da dve strane sarađuju na više nivoa, u političkom, vojnom i naučnom domenu.\n"Srbija je cenjen i dugoročni partner našeg saveza, još od 2006. godine, kada se učlanila u program NATO Partnerstvo za mir. Uopšteno gledano, sadašnja saradnja je intenzivna i obostrano korisna, uspostavljena na način da se najbolje ispune potrebe Srbije, pri čemu Srbija sama određuje dinamiku i opseg aktivnosti", dodao je španski diplomata.\nKad je reč o politici vojne neutralnosti Srbije, Kolomina Piriz je rekao da je "moguće istovremeno biti neutralan i partner NATO".\nOn je rekao da je saradnja sa alijansom "od direktne koristi za građane Srbije, za mirnu i stabilnu budućnost te zemlje, kao i za širi region Zapadnog Balkana" i da tu poruku "treba redovno i jasno saopštavati javnosti".\n"Naše partnerstvo je dobro za Srbiju, za Zapadni Balkan i za NATO. Naše politike u regionu, među kojima je i naša politika otvorenih vrata, imaju za cilj jačanje stabilnosti i izgradnju veće saradnje. Šta god Srbija odluči, NATO će poštovati", rekao je Kolomina Piriz.\nZvaničnik alijanse je rekao da Srbija ima "vidan uticaj na stabilnost Zapadnog Balkana, koji je od strateškog značaja za NATO" i da alijansa od nje očekuje konstruktivnost u cilju prevazilaženja postojećih tenzija u regionu.\n"Nema sumnje da je ovaj region mnogo napredovao od sukoba koji su ga mučili 1990-ih. Istovremeno vidimo povećanje tenzija, upotrebu sve agresivnije retorike sa ciljem povećanja podela, kao i nepostojanje stvarnog napretka u reformama. Videli smo i strane faktore koji rade na podrivanju napretka", dodao je španski diplomata.\nOn je rekao da će NATO, "imajući sve to u vidu, nastaviti da igra svoju ulogu u promovisanju stabilnosti, bezbednosti i saradnje, zajedno sa partnerima u regionu".\n"Nastavićemo da podržavamo teritorijalni integritet i suverenitet Bosne i Hercegovine, pre svega kroz aktivnosti izgradnje kapaciteta, kako bismo promovisali efikasno funkcionisanje multietničkih državnih institucija, među kojima su i Oružane snage Bosne i Hercegovine. To je izuzetno važno za bezbednost ove države i regionalnu stabilnost", rekao je Kolomina Piriz.\nKolomina Piriz je rekao da su mir i stabilnost na Kosovu prioritet alijanse duže od dve decenije i da ostaje nepromenjen mandat UN za mirovnu misiju Kfor, predvođenu NATO, koji se zasniva na Rezoluciji 1244 Saveta bezbednosti UN.\n"Naša misija Kfor se od početka zasniva na uslovima, a ne na unapred definisanim rokovima, što znači da će se sve promene u pogledu prirode ili brojnog stanja misije zasnivati na proceni uslova na terenu i na odlukama Severnoatlantskog saveta", kazao je.\nDodao je da NATO ulaže u Srbiju kroz brojne projekte zasnovane na sporazumu o logističkoj podršci između Srbije i NATO agencije za podršku i nabavke (NSPA). Taj sporazum propisuje načine na koje Srbija može da sprovodi praktične projekte u oblastima demilitarizacije, transformacije odbrane ili izgradnje kapaciteta, tako što omogućava pojedinačnim članicama i partnerima NATO da Srbiji obezbeđuju sredstva kroz Poverilačke fondove, naveo je.\nKolomina Piriz navodi da je saradnja "trajni proces" i da na najvišem političkom nivou, između predsednika Srbije Aleksandra Vučića i generalnog sekretara NATO Jensa Stoltenberga, postoji "dobro uspostavljena komunikacija".\nSrpskim zvaničnicima sa kojima će razgovarati u Beogradu, Kolomina Piriz će prema sopstvenim rečima, poručiti da je Srbija cenjen i poštovan partner NATO i ključna zemlja za stabilnost Zapadnog Balkana, da je alijansa spremna da nastavi blisku saradnju na pitanjima od obostranog značaja, za dobrobit regionalne stabilnosti i evroatlantsku bezbednost.\nKao najočiglednije koristi od članstva u NATO, Kolomina Piriz izdvaja raspodelu troškova i zajedničku odgovornost za bezbednost.\n"Odlični primeri raspodele troškova su aktivnosti NATO vazdušnog patroliranja. NATO vrlo ozbiljno shvata svoju odgovornost da očuva integritet, bezbednost i sigurnost svog vazdušnog prostora. Za države članice koje nemaju neophodne vazdušne sposobnosti postoje sporazumi kojima je obezbeđen jedinstven standard bezbednosti u čitavom vazdušnom prostoru NATO u Evropi", rekao je španski diplomata.\nKao primer je naveo da članice NATO Albanija, Slovenija, Severna Makedonija i Crna Gora nemaju neophodna vazduhoplovna sredstva kojima bi doprineli NATO vazdušnom patroliranju iznad sopstvenih teritorija, i da samim tim njihov vazdušni prostor obezbeđuju letelice drugih zemalja.\nKolomina Piriz je ukazao na nekoliko primera saradnje Srbije i NATO, navodeći da taj savez pruža mogućnosti za usavršavanje i obuku oficirima Vojske Srbije koji pohađaju obuke u zemljama članicama alijanse.\n"Razmenjujemo osoblje, izvršavamo zajedničke vežbe, delimo najbolje prakse. Pored toga, NATO pomaže Srbiji da razvija kapacitete za uspešno učešće u multinacionalnim operacijama pod vođstvom UN i EU, u kojima Srbija pruža veoma značajan doprinos. Takođe, Srbija pomaže NATO. Na primer, vojnomedicinski timovi iz Srbije su poznati po svom znanju i stručnosti. Zato su pomogli NATO-u na obuci medicinskih timova Oružanih snaga Iraka", rekao je Kolomina Piriz.\n"Vežba NATO za civilnu spremnost 'Srbija 2018', koju su zajedno organizovali i u Mladenovcu održali Ministarstvo unutrašnjih poslova Srbije i Evroatlantski centar za koordinaciju odgovora na vanredne situacije NATO (EADRCC), bila je od posebne važnosti. Bilo je oko 2.000 učesnika iz 40 zemalja, među kojima su članice i partneri NATO. Ovo je bila najveća vežba koju je organizovao EADRCC i prva kojoj je domaćin bila Srbija. Ove godine Srbija je učestvovala u sličnoj vežbi NATO u Severnoj Makedoniji", kazao je.\n"Od 2006. godine, Srbija je doprinela u preko 30 aktivnosti u okviru ovog programa. Među njima su projekti u poljima energetske i ekološke bezbednosti, odbrane od hemijskog/biološkog/radiološkog/nuklearnog oružja, borbe protiv terorizma, sajber odbrane i bezbednosti ljudi", naveo je.\n"Dezinformacije nisu nova stvar. Međutim, u našim društvima nikad ranije nije bilo toliko lako da se dezinformacije šire, da se izokreću činjenice i utiče na percepciju. Živimo u svetu u kojem ima sve više kampanja dezinformacija koje sprovode državni i nedržavni akteri", kazao je.


Srbiju volimo - 55. OPLENAČKA BERBA u Topoli\nU Topoli 12. oktobra počinje 55 po redu „Oplenačka berba“ manifestacija koja se tradicionalno održava svake jeseni u ovoj šumadijskoj varošici kao dokaz tradicije proizvodnje vina na ovim područjima.\nOrganizatori su pripremili bogat kulturno- umetnički program , a i ove godine se očekuje preko 400 izlagača u kategorijama poljoprivrednih proizvoda, vina i rakija, domaće radinosti i suvenira. U okviru programa berbe biće održan i Sabor narodnog izvornog stvaralaštva sa preko 2.000 učesnika.\nTradicionalna manifestacija u srcu Šumadijie u prelepom,kraljevskom gradiću Topola, održava se još od 1962.godine. Na ovoj,koja traje od 12.-14.oktobra posetioce očekuje bogat program i puno kvalitetnog vina i grožđa.\nOplenačka berba grožđa odvija se u centru Topole, u svim glavnim ulicama od Vinske ulice, preko Vinskog trga do Karađorđevog grada na Oplencu. Za vreme trajanja festivala, održavaju se izložbe voća, grožđa, vina, poljoprivrede i stočarstva takmučarskog karaktera, kao i međunarodno takmičenje u ocenjivanju kvaliteta vina i rakija.\nOplenačka berba grožđa, svrstana je među pet najznačajnijih i najposećenijih manifestacija u Srbiji. O ozbiljnosti ove manifestacije govore i rezultati: proda se preko 20.000 litara belog i crnog vina, velika količina grožđa i preko 1000 litara prodate najkvalitetnije rakije.\nJelisaveta Načić - prva žena ...\nSVETA PETKA SRPSKA SVETITELJKA I ...\nJubilarno 400. izvođenje baleta ...\n02/03/2016\t0 comment\nU čast velikana: TESLA DAN širom ...\n03/07/2014\t0 comment\nKopriva u narodnoj tradiciji i ...\n03/04/2016\t0 comment\nSajam turizma u Kragujevcu okupio ...\nLaza Paču, ministar u radikalskoj ...


Petrović: Više od 1000 aktivista Snsd-a spremno za izbore | Hercegovina Press\nPetrović: Više od 1000 aktivista Snsd-a spremno za izbore\n„Na taj način omogućavamo da Republika Srpska u periodu od 2018. do 2022. godine definiše konačno svoj status da je nedodirljiva, samopostojana i da sve što je dato za nju u ratu i u miru garantuje njenu sigurnu budućnost“, istakao je Petrović, koji je i predsjednik Gradskog odbora SNSD-a Trebinje.\n„Mi imamo više od 1.000 aktivista spremnih za naredne izbore koji će raditi na terenu. Stavili smo Gradski odbor na zdrave noge, ljudi koji vode republičke institucije apsolutno su na usluzi svim građanima“, rekao je Petrović.\nOn je dodao da Gradski odbor broji 45 članova, napominjući da su u ovoj godini izabrani i članovi svih 38 mjesnih odbora, od kojih svaki ima po devetero ljudi.\n„Mislim da je to najjača struktura koja u sebi ima i aktive mladih, penzionera i žena“, rekao je Petrović.


Hocu.ba SEC: Edukacija o motivaciji i zadržavanju programera – Hocu.ba\nSEC: Edukacija o motivaciji i zadržavanju programera\nEdukacija o motivaciji i zadržavanju programera će se održati 03. juna 2017. godine od 10:00 – 15:00 u Socialno-edukativnom centru (SEC) u Banjaluci (Dr. Mladena Stojanovića 6).\nAutorka i voditeljka edukativne radionice doktorirala je u oblasti organizacione psihologije na Filozofskom fakultetu u Novom Sadu. Već deset godina bavi se konsaltingom u cilju razvoja i unapređenja funkcionisanja organizacija i razvoja karijere pojedinaca. Dugi niz godina organizuje radionice i treninge, među kojima su i one namenjene za IT sektor, poput „Regrutacija i selekcija u IT sektoru“. Saradnica je Psihološkog centra Self i organizacije Code Tailor u Novom Sadu.\nAutor Emir Kustura motivacija programeri radionica sadržavanje SEC\n« Otvoren konkurs za prijave na TeenAction 2017.\nEYP: Univerzitetski forum Sarajevo 2017 »


20/09/2009 – CUPS\nSaopštenjaBy CUPS 20/09/2009\nMeđunarodna organizacija za zaštitu ljudskih prava ”Civil Rights Defenders” je duboko zabrinuta zbog činjenice da je Ministarstvo unutrašnjih poslova potvrdilo da ne može garantovati bezbednost tokom planirane Povorke ponosa u centru Beograda. Ovo de facto znači da je Povorka ponosa zabranjena i da država Srbija ne može garantovati pravo na mirno okupljanje i slobodu izraživanja za lezbejke, gejeve, biseksualne i transrodne osobe (LGBT).\nGej strejt alijansa – GSA zahteva od države da hitno pokaže odlučnost u .borbi protiv nasilja i pokaže svojim građankama i građanima da je spremna da napravi prekid sa praksom iz prošlih vremena gde je nasilje bilo legitiman oblik borbe sa političkim protivnicima i neistomišljenicima.\nKomitet pravnika za ljudska prava osuđuje kapitulaciju države koja nije u stanju da garantuje bezbednost građanima na ulicama glavnog grada. Država koja javno prizna da nema sposobnost da sačuva živote svojih građana je država koja ne obavlja svoje osnovne funkcije.


Radojičić: Proces konstituiranja vlasti u Federaciji nije završen – Hrvatska riječ\nIgor Radojičić, predsjednik Narodne skupštine RS-a i potpredsjednik SNSD-a, smatra da u Federaciji BiH proces formiranja vlasti nije završen. “Ono što je sada na sceni u Federaciji BiH je jedna legalno vrlo neizvjesna situacija. Iz našeg kuta gledano, izgleda da je u postupku prekršeno više akata, od Ustava Federacije do Izbornog zakona BiH, i očito je da će institucije, koje su zato nadležne, trebati procjenjivati legalnost cijelog postupka”, izjavio je Radojičić u intervjuu “Oslobođenju”.\nKomentirajući najave “koje se daju primijetiti”, Radojičić je rekao da bi vlada FBiH, ako bude priznata, mogla imati efektivnu kontrolu samo nad jednim dijelom teritorija. Iz kuta SNSD-a to potpuno blokira pregovore na razini BiH, jer prvo treba završiti proces konstituisanja vlasti u Federaciji, razriješiti pitanja legitimnosti, da bi se iz toga mogla izvoditi bilo kakva konstrukcija vlasti na razini BiH, izjavio je Radojičić te dodao: ” Iz RS-a promatramo kako se to događa, čekamo stavove institucija koje su za to nadležne. Naša je procjena da postupak koji je doveo do konstituiranja Doma naroda nije legalan.”\nA što se tiče institucija čiji se pravorijek očekuje, Radojčić se pita zašto se pozornost koncentrira samo na Ustavni sud te ističe da je “došlo do jednog zabrinjavajućeg ignoriranja stava Središnjeg izbornog povjerenstva, koje je zaduženo za provođenje izbora na svim razinama”.\n“I Narodna skupština RS-a je, da podsjetim, sav ovaj proces izbora Vijeća naroda vodila usporeno, jer smo svu dokumentaciju slali CIK-u, pa čekali okončanje žalbenog postupka i poštovali smo procedure. Sada je drugi entitet sve to bacio pod noge, rekao to ništa ne važi i srušio Izborni zakon. Ako jedan entitet može kazati da SIP ne važi, onda to može drugi, i onda dolazite do situacije u kojoj više ništa ne važi. Dakle, netko tko misli da je u Federaciji riješio problem, ustvari je napravio generalno samo još veći problem”, ustvrdio je Radojčić u intervjuu “Oslobođenju”.


Tag / Aleksa Radanov / Vesti online\nTrener košarkaša Crvene zvezde Dušan Alimpijević obrazložio je iznenadni odlazak Dilana Enisa kao posledicu toga što se nije najbolje adaptirao na sistem igre kluba i stavio individualni...\n"Delije" jedva čekaju da se vrati (VIDEO)\nU Crvenoj zvezdi su odlučili da je za Aleksu Radanova bolje da se i ove sezone kali u FMP-u. Međutim, izgleda da je mladi bek već sada spreman za veće izazove o čemu svedoče i potezi na meču...\nEP: Odlični Radanov i Simanić vodili Srbiju do pobede\nJuniorska košarkaška selekcija Srbije (igrači do 18 godina) upisala je prvu pobedu na Evropskom prvenstvu koje se od 16. do 22. decembra održava u Turskoj.\nPrelom šake košarkaša Crvene zvezde\nMladi košarkaš Crvene zvezde Aleksa Radanov odsustvovaće van terena dva meseca zbog preloma šake na prijateljskoj utakmici protiv Oldenburga.\nSimanić u Crvenoj zvezdi do 2020. godine\nJedan od najtalentovanijih mladih košarkaša Evrope Boriša Simanić potpisao je danas četvorogodišnji ugovor sa Crvenom zvezdom.\nNova lekcija: Juniori Zvezde ponizili Partizan!


Svoju komunikaciju na daljinu bh. građani sve više sele na internet, o čemu svjedoče i podaci da se u BiH smanjuje broj fiksnih telefonskih linija, ali i poslatih SMS i MMS poruka, kao i ostvarenih minuta u domaćem i međunarodnom telefonskom saobraćaju.\nSudeći po informacijama koje je, pozivajući se na podatke Regulatorne agencije za komunikacije, saopštila Agencija za statistiku BiH, može se zaključiti da su društvene mreže i aplikacije putem kojih je posredstvom interneta moguće dosta jeftinije komunicirati kod nas sve popularnije.\nTako su, u prvom kvartalu ove godine, građani kod tri najveća operatera imali aktivnih 760.608 fiksnih linija, a u istom periodu 2013. godine bilo ih je aktivno 883.409. Novi operateri su povećali broj svojih pretplatnika, ali ne u obimu u kojem su ih tri najjača operatera izgubili u fiksnoj telefoniji.\nVidljivo je, takođe, da je u posmatranom periodu smanjen i broj minuta odlaznih razgovora putem telefonske slušalice.\nKonkretno, u prvom kvartalu 2013. godine korisnici fiksne telefonije, nakon što su pozvali sagovornika, držali su otvorenu liniju u ukupnom trajanju od oko 597,8 miliona minuta, a u prva tri mjeseca ove godine taj saobraćaj trajao je oko 557 miliona minuta.\nDa bh. građani sve manje koriste fiksne telefone, najbolje se vidi ako se osvrnemo na međunarodni odlazni telefonski saobraćaj. Taj vid komunikacije, u prvom kvartalu 2013, trajao je 21,9 miliona minuta, a u istom periodu ove godine tek 15,9 miliona minuta.\nU istom periodu znatno je porastao broj pretplatnika mobilne telefonije, i to sa 3.241.086, na 3.418.458 korisnika. I dok broj mobilnih telefona raste, tekstualnim (SMS) i multimedijalnim (MMS) porukama, koje smo ne tako davno i te kako voljeli slati, popularnost pada.\nDakle, dok vidovi komunikacije, koji su u bliskoj prošlosti bilježili ekspanziju, odlaze u prošlost, razgovori i poruke sele se na internet.\n“Ekspanzija aplikacija baziranih na takozvanom VoIP protokolu, te dostupnost interneta na mobilnim uređajima po pristupačnoj cijeni doprinijela je da se pretplatnici usluga telekom operatera sve više za svakodnevnu komunikaciju okreću ovakvim rješenjima”, pojašnjava Srđan Rajčević, direktor Agencije za informaciono društvo RS.\nPrema njegovim riječima, ako pogledamo istorijski aspekt razvoja telekomunikacija i pratećih tehnologija, uočićemo da bolja i jeftinija tehnologija zamjenjuje prethodnu.\nIz “M:tela” su nam kazali da se načini komunikacije rapidno razvijaju, a društvene mreže, te alati za brzo razmjenjivanje poruka i besplatne pozive postaju čest način komunikacije, što na globalnom nivou postaje veliki izazov za telekome, pa i za kompaniju “M:tel”.\n“Našim korisnicima nudimo pakete mobilnog interneta i prenosa podataka po konkurentnim cijenama, vodeći računa da im je, pored cijene, bitan i kvalitet komunikacije i sigurnost podataka”, navode iz “M:tela”.\nIsto tako, u “HT Eronetu” kažu da je globalni trend, pa tako i u BiH, da korisnici prihvataju i koriste nove tehnologije koje su bazirane na takozvanim OTT sistemima.\n“‘HT Eronet’ svoje ponude, odnosno pakete usluga, kreira na način da udovolji zahtjevima korisnika”, ističu iz te kompanije.


Home >>> Oprema >>> iHome izbacio prve zvucnike koji ce raditi sa Apple-ovim AirPlay-om\nOmizi 10/04/2010\tOprema Ostavite prvi komentar\nAko se sjecate prosli mjesec Apple je izbacio iOS 4.2 betu za programere i jedan od novih dodataka je bio AirPlay. Opcija koja ce vam omoguciti da slusate muziku bezicnom konekcijom sa iPhona ili iPada direktno na Apple TV. Nije proslo dugo prije nego sto su kompanije kao Denon, Marantz, JBL and B&W potvrdile da ce poceti praviti bezicne zvucnike koji ce raditi sa ovom tehnologijom.\niHome poznata Americka kompanija koja pravi dodatnu opremu za “i” uredjaje je danas najavila prvi bezicni zvucnik sa baterijama na punjenje koji ce raditi sa AirPlay tehnologijom. Neznaju se jos nikakvi detalji o uredjaju kao ni cjena ali znamo da izlazi pocetkom decembra i imamo ovu jednu sliku.\nairplay iHome oprema pictures speakers zvucnici\t2010-10-04\nTags airplay iHome oprema pictures speakers zvucnici


Direktor ZUOV: U knjižarama je novo izdanje udžbenika za istoriju za šesti razred\nBeta\t 12. avgusta 2015. 09:10\nU knjižarama se nalazi novo izdanje udžbenika iz istorije za šesti razred u izdanju Zavoda za udžbenike, u kojem nema spornih tvrdnji, navode u Zavodu za unapređivanje obrazovanja i vaspitanja.\nDirektor Zavoda za unapređenje obrazovanja i vaspitanja Zoran Avramović rekao je danas agenciji Beta da napisi koji su se pojavili prethodnih dana u pojedinim medijima predstavljaju “falsifikovanje istine” i da je očigledno da je reč o “podzemnom ratu izdavača” uoči školske godine kada počinje kupovina knjiga.\nOn je podsetio da su postojale primedbe na tumačenje pojedinih istorijskih događaja i pojava i da su se one odnosile na izdanje iz 2008. godine, koje je odobreno pre početka primene Standarda kvaliteta udžbenika.\nPodsetio je da je patrijarh Irinej Ministarstvu prosvete uputio pismo 18. marta 2014. godine u kome je izneo primedbe na sadržaj udžbenika čiji je autor Rade Mihaljčić i zatražio da se ne koristi iz “obrazovnih, vaspitnih i naučnih razloga”.\nZavod je dao mišljenje da su neke od primedaba iznetih u tom pismu opravdane, ali da nedostaci nisu “takvog karaktera da bi se predložilo da se udžbenik povuče iz upotrebe”.\n“Potrebno je, međutim, obavezati izdavača i autora da se u novom izdanju ovog udžbenika, koji poseduje mnoge kvalitete, preformulišu nazivi ‘Makedonski Sloveni’ (str. 47 i 53) i ‘Makedonska država’ (str. 48) i relativizuje tvrdnja o Albancima kao starosedeocima Balkanskog poluostrva (str. 42)”, navodi se u službenoj belešci dostavljenoj agenciji Beta.\n“Ministarstvo je, prema našim saznanjima, ovo mišljenje dostavilo izdavaču, koji je uneo korekcije u novo izdanje. U knjižarama je, dakle, izdanje iz 2015. godine u kome nema spornih tvrdnji”, kazao je Avramović.


Fiat Tipo stiže u Kragujevac - AUTOMOBILI\n23/04/2021 6:36:22 PM\nNASLOVNA / VESTI / Fiat Tipo stiže u Kragujevac\nFiat je za novinare iz Evrope organizovao svetsku promociju novog Tipo modela u Torinu. Zbog najnovijih događaja u Turskoj, gde se ovaj model proizvodi za čitav svet, postoji velika šansa da se novi Tipo, odnosno Aegea na pojavi na proizvodnim linijama u Kragujevcu. Kada je planiran i kada je zamišljen Fiat Tipo kao novi model za tržišta sa kupcima plićeg džepa, nije ni bilo spekulacija da će se on proizvoditi dalje od Turske. Međutim, od tada posle obaranja ruskog aviona i pretvaranja Turske u neprijatelja broj jedan Ruske Federacije, strani proizvođači kao “Fijat” razmišljaju o alternativi za proizvodnju.\nTo se logično nameće pošto je Tipo na platformi našeg Fiata 500L. To otvara vrata da se Tipo montira u Kragujevcu za šta Italijani veoma uzdržano već sada kažu da je sve moguće. Tipo je automobil koji će zahtevati masovnu proizvodnju, jer mu je cena od 12.500 EUR-a garantuje uspeh na mnogim tržištima. “Za 12.500 evra dobijate automobil solidno opremljen, ima pored motora od 1.600 kubika dizel aluminijumske felne, siti volan, radio sa blututom, kameru za vožnju u nazad, praćenje bele linije i još mnogo toga. Jednostavno to je dobro opremljen sedan”, kaže Antonela Brunoat iz Fiata.\nFabrika Fiata ima dovoljan kapacitet da prihvati novi model. Ovogodišnji izvoz fabrike iz Kragujevca do oktobra je milijardu evra, što je pet puta više nego izvoz Železare Smederevo. FCA jedna od 10 najboljih fabrika u Evropi po oceni udruženja proizvođača i spremna je bez prepravki prihvati nove modele. Alberto Dilio iz Dizajn centra Fiata kaže da je Tipo zasnovan na istoj platformi kao i 500L. U Ministarstvu privrede ozbiljno razmišljaju od budućnosti fabrike u Kragujevcu. Ugovor sa italijanskom kompanijom ističe 2018. godine.\nNovih modela će biti, kažu čelnici Fiata, a na nama je da se dobro organizujemo i na vreme obezbedimo svoje učešće u proizvodnji i zaposlimo fabriku i dobavljače. Na ruku nam ide neutralnost u političkim sukobima, tako da možemo iskoristimo svoju poziciju i dobijemo nove poslove, kažu u toj kompaniji.\nTagoviAutomobili fiat fiat tipo Kragujevac proizvodnja tipo\nPrethodno Volvo S90 i sa motorom sa tri cilindra\nSledeće Ilon Mask želi da spase svet


Vukosavljević: Veograd traži od Uneska zaštitu crkve na Novom Brdu\n12/06/2019 | 15:19 | Izvor: SRNA\nMinistar kulture i informisanja Srbije Vladan Vukosavljević uputio je pismo generalnom direktoru Uneska Odri Azule, u kojem je upozorio na falsifikovanje istine u vezi sa srpskom pravoslavnom crkvom Svetog Nikole u Novom Brdu, na Kosovu i Metohiji, te zatražio zaštitu te kulturne baštine.\nVukosavljević je izrazio nadu da će reakcija generalnog sekretara Uneska na ovaj vandalski čin i otimanje srpskog kulturnog nasljeđa biti promptna i nedvosmislena, saopšteno je iz Ministarstva kulture i informisanja Srbije.\nVukosavljević je izrazio zabrinutost u vezi sa stanjem srpskog kulturnog nasljeđa na Kosovu i Metohiji, uz napomenu da je ovoga puta riječ o flagrantnom kršenju svih međunarodnih kodeksa.\nOn je napomenuo da je tokom rekonstrukcije ove crkve koju Priština označava kao "rimokatoličku katedralu", već napravljena velika šteta na autentičnim ostacima ove srpske srednjevijekovne bazilike.\n- Upućujem vam ponovo najiskreniju molbu da još jednom sagledate sve navedene činjenice, s ciljem pružanja nedvosmislene zaštite ovoj značajnoj kulturnoj baštini, kao i da reagujete u skladu sa visokim principima i preporukama organizacije na čijem ste čelu, posebno imajući u vidu Konvenciju o zaštiti svetske kulturne i prirodne baštine, čiji je Srbija potpisnik - naveo je Vukosavljević.\nOn podsjeća da je takozvani kosovski arheološki institut, uz podršku Ambasade Njemačke u Prištini, izveo radove na rekonstrukciji upravo ovog sakralnog lokaliteta, nazvavši ga novim imenom "obnova katedrale u Artani" i tretirajući ga kao rimokatoličku katedralu.\nOn ističe da Srbija podržava Uneskov projekat iz 2014. godine "Revitalizacija tvrđave Novo Brdo" koji finansira EU, a sprovodi Unesko u saradnji sa Unmikom, te da Srbija planira da se uključi u njegovu realizaciju.\nVukosavljević je naveo da su permanentni napadi na srpske spomenike, među kojima manastir Visoki Dečani, kao i falsifikovanje istorije na ovom području, posebno od momenta jednostranog proglašenja nezavisnosti Kosova 2008. godine, sada evoluirali u otimanje i prisvajanje kulturnog i vjerskog nasljeđa Srba na ovom prostoru.\nOn je napomenuo da Crkva Svetog Nikole na Novom Brdu datira iz sredine 14. vijeka i da je riječ o arheološkim ostacima srednjovijekovnog grada Novo Brdo i monumentalne katedralne srpske pravoslavne crkve, nekadašnjeg sabornog hrama novobrdskih i gračaničkih episkopa.\nU prilogu dopisa je dostavljena monografija "Crkva Svetog Nikole - Katedrala Novog Brda", eminentnih arheologa Marka Popovića i Igora Bjelića koji su na Uneskovom projektu bili angažovani u svojstvu naučnog i konzervatorskog savjetnika.\nMinistar kulture i informisanja Srbije napominje da je o svemu obaviještena Delegacija EU, kao i Misija OEBS-a u Srbiji.\nVukosavljević podsjeća da je južna srpska pokrajina Kosova i Metohija, shodno odredbama Rezolucije Savjeta bezbjednosti UN 1244, u sastavu Srbije, kao značajno sjedište kulturnog i sakralnog nasljeđa najviše kategorije, na kome se nalazi više od 1.300 crkava, manastira, džamija, arheoloških lokaliteta i prostornih cjelina, a koji čine dio bogatog kulturnog nasljeđa Srbije, te da se nalazi pod upravom UN.\n"Na zalihama više 200.000 testova, a stiže još"\n09:44 > Godfri: Vučić će uskoro imati sagovornika sa prištinske strane\n22:04 > Kisić Tepavčević: Visoke temperature nisu uništile virus\n21:42 > Na Kosmetu tri nova smrtna slučaja od posljedica kovida-19


KON: Postoji zakonska mogućnost obavezne vakcinacije za odrasle! - Čivijaš radio\nin Društvo, Korona virus, Vesti, Zdravlje\nEpidemiolog i član Kriznog štaba za suzbijanje koronavirusa Predrag Kon izjavio je da po zakonu postoji mogućnost propisivanja obavezne vakcinacije za odrasle. Screenshot (Youtube/KTV)Ono što je zakonski omogućeno, to je da bude ili obavezna ili preporučena u vanrednoj situaciji, kakva je ovakva jedna epidemija“, rekao je Kon u Danu uživo na N1.\n„Ali jesam za obavezujuću vakcinaciju onih koji to iz moralnih razloga moraju da urade zbog profesije koju obavljaju“, rekao je Kon, pominjući zdravstvene radnike. Na pitanje šta se može očekivati kada deca krenu u školu od 1. septembra, Kon je rekao da je Agencija za lekove i medicinska sredstva jasno rekla da je vakcina bezbedna za uzrast od 12 do 17 godina. „Šta se sad očekuje?\nDa nekolicina nas kaže da je (vakcinacija) obavezna, pa da izbiju protesti na ulicama“, rekao je epidemiolog. Dodao je i da ako neko neće da vakciniše dete, onda „jednostavno treba da pristane na neke stvari koje će biti drugačije za njega“, ali je rekao da ne može da pojasni kako bi to izgledalo. Govoreći o rastućim brojevima zaraženih, Kon je kazao da su 92 od 290 novih slučajeva koronavirusa 27. jula zabeleženi u Beogradu.\n„Mogu da vam kažem da je to oko 35 na sto hiljada u Beogradu za nedelju dana, a za celu Srbiju to je negde 21… Jasno se vidi da je Beograd odskočio i da je u Beogradu situacija najmanje dvostruko gora od proseka u Srbiji“, rekao je on. Upitan o mogućnosti davanja treće doze vakcine, Kon je rekao da će o tome biti reči na sednici Kriznog štaba u sredu. „Sutra ćemo dobiti objašnjenje. Nacionalni komitet je izašao u javnost sa preporukom da to treba za sve koji su stariji od 70 godina, koji imaju oslabljen imunitet, za pojedine hronične bolesnike“, rekao je on.


Posao i uspeh – Patrol PM – Niš\nCategory: Posao i uspeh\nOn October 27, 2016 March 27, 2017 By patrolpmblogIn Posao i uspehLeave a comment\nContinue reading “Pravilno sedenje na poslu čuva zdravlje” →\nOn September 26, 2016 By patrolpmblogIn Posao i uspehLeave a comment\nPokloni nisu važni samo u privatnom životu kada želimo da usrećimo nama bliske ljude. Važno je održavati poslovne kontakte i negovati saradnju sa partnerima i klijentima, pa će i sitnica pokazati da ste pažljivi i da mislite na druge. Na taj način im pokazujete da su vam važni, što jača vaš odnos, a to je neophodno za uspešan biznis. Continue reading “Uvek je pravo vreme za poklone!” →\nOn September 5, 2016 September 5, 2016 By patrolpmblogIn Posao i uspehLeave a comment\n„Dizajn je tihi ambasador Vašeg brenda“ reči su jednog od najčuvenijih grafičkih dizajnera savremenog doba, Pola Renda. Činjenica da se teško može naći neko ko ne pamti bela italik slova na crvenoj pozadini najpopularnijeg gaziranog pića na svetu ili da mu slogan „Just do it“ ne budi sliku „swoosh“ znaka, koji je obeležje Nike patika, govori da je Pol Rend bio u pravu. Dizajn proizvoda je važan kako bi se uticalo na njegovu prodaju, ali je veoma važan i logo proizvoda ili kompanije kako bi uopšte skrenuo pažnju potrošača.\nContinue reading “Kako izgleda dobar logo?” →\nOn August 26, 2016 August 26, 2016 By patrolpmblogIn Posao i uspehLeave a comment\nContinue reading “10 saveta da naučite bilo koji jezik” →\nOn August 18, 2016 August 18, 2016 By patrolpmblogIn Posao i uspehLeave a comment\nDanašnje vreme, sa konstantnim razvojem tehnologija, zahteva sve brži život i način rada. To često podrazumeva ostajanje na poslu i nakon isteka radnog vremena, borbu sa rokovima i stresnim situacijama, što neretko dovodi i do nezgoda na poslu koje ugrožavaju zdravlje.\nAdekvatna radna odeća čini da se na radnom mestu osećamo prijatnije, ali i da se zaštitimo.\nContinue reading “5 saveta kako da zaštitite svoje zdravlje na poslu” →


Lunaček:Smjena vlasti u Crnoj Gori bila bi dobra\nSmjena vlasti u Crnoj Gori nakon 23 godine bila bi dobra za razvoj demokratije u društvu, ocijenila je poslanik Evropskog parlamenta Urlike Lunaček.Ona je rekla da je demokratsko pravilo u zemljama EU, da se Vlade mijenjaju nakon jednog ili dva mandata.\n"Ne kažem da je nužno da vladajuća partija u Crnoj Gori ustupi mjesto nekom drugom, ali promjena bi bila dobra zbog razvoja demokratije", rekla je Lunaček na konferenciji za novinare nove stranke koja će učestvovati na predstojećim izborima Pozitivna Crna Gora (PCG).\nKomentarišući navode organizacije MANS o nepravilnostima u Centralnom biračkom spisku, Lunaček je rekla da do izbora ima vremena da se spiskovi srede.\n"Te stvari treba srediti, jer ne bilo dobro da postoje bilo kakve sumnje u fer izbore. Crna Gora će, najvjerovatnije, ući u EU nakon Hrvatske", pojasnila je Lunaček i navela da njena Partija zelenih podržava PCG zbog sličnih programskih ciljeva dvije stranke.\nLunaček smatra da se evropski zakoni moraju primjenjivati zbog građana, a ne samo zato što to želi Evropska unija.\nOna je istakla da je zbog toga bitno da PCG nakon izbora uđe u parlament, ocjenjujući da je ta partija posvećena da "dovede" EU u Crnu Goru.


Evropski poslanici osudili slučaj murala Ratku Mladiću, Vučić ih optužio za laži - European Western Balkans\nEvropski poslanici osudili slučaj murala Ratku Mladiću, Vučić ih optužio za laži\nAutor EWB 12. 11. 2021.\nMural Ratku Mladiću u Njegoševoj ulici u Beogradu; Foto: FoNet\nBRISEL / BEOGRAD – Grupa poslanika Evropskog parlamenta osudila je juče u zajedničkom saopštenju vlast u Srbiji povodom slučaja murala Ratku Mladiću. U saopšptenju je ocenjeno kao “neprihvatljivo” da u zemlji kandidatu za članstvo u EU policija čuva mural osuđenog ratnog zločinca. Saopštenje je potpisalo devet evroparlamentaraca iz grupa Socijalista i demokrata, “Obnovimo Evropu” i Zelenih, ali nijedan iz grupe Evropske narodne partije (EPP) u kojoj je vladajuća Srpska napredna stranka pridruženi član, preneo je portal Nova.rs.\nU saopštenju, između ostalog, piše da se murali Ratka Mladića, generala bosanskih Srba, osuđenog za ratne zločine u Bosni i Hercegovini i genocid u Srebrenici pred Međunarodnim krivičnim sudom za bivšu Jugoslaviju i osoba sličnih njemu, nalaze se širom Srbije.\n“Odbrana murala je još jedan primer šta Vlada Srbije i predsednik Vučić misle o pomirenju, vladavini prava, demokratiji i regionalnoj saradnji. Još jednom su srpske vlasti i najviši srpski politički zvaničnici eklatantno pokazali da ne poštuju međunarodnu pravdu i njene presude, kao ni žrtve jugoslovenskih ratova“, navodi se.\nKako je prenela Nova.rs, izvestiocu Evropskog parlamenta (EP) za Srbiju Vladimiru Bilčiku ponuđeno je da potpiše saopštenje, ali on je to odbio. Bilčik je istog dana napisao je na Tviteru da je više puta pozivao na odbacivanje veličanja ratnih zločinaca, poslednji put u avgustu 2021.\n„Kao izvestilac EP za Srbiju, pozivam Srbiju i zemlje Zapadnog Balkana da nastave sa naporima za pomirenje i jačanje dobrosusedskih odnosa na svim nivoima“, naveo je Bilčik.\nNa osudu evropskih poslanika reagovao je predsednik Srbije Aleksadnar Vučić.\n„Kao što nećemo da pustimo te patrole, kao što nećemo da pustimo prebijanje građana, kao što nećemo bilo šta slično… E, takvi su to lažovi. Sve im je zasnovano na lažima. I misle da će neko da ih se uplaši? Bolje mi je da umrem ovog sekunda nego da budem ponizni potrčko nekog Picule, Viole fon Kramon i ostalih koji bukvalno nemaju drugi posao u životu nego da mrze Srbiju. I da lažu svakog dana. I sad treba da odgovarate svaki dan. E sad neću jedno mesec dana da odgovaram ništa, a onda ću opet negde tako da ih klepim po ušima kad budu lagali“, odgovario je Vučić, prenosi N1.\nU međuvremenu je 70 organizacija civilnog društva u Srbiji zatražilo da Vlada Srbije naloži nadležnim gradskim organima preduzimanje radnji u svrhu uklanjanja murala Ratku Mladiću, kao i da Ministarstvo unutrašnjih poslova (MUP) prekine praksu zabrane javnih okupljanja usled svoje navodne nespremnosti da bezbednosno kontroliše kontraskupove, prenosi Danas.\nU zajedničkom saopštenju, zahteva se i da MUP prestane da podnosi prekršajne prijave protiv aktivista koji koriste svoja Ustavom zagarantovana prava na slobodu izražavanja i okupljanja, kao i da preispita ponašanje policajaca u civilu prilikom hapšenja aktivistkinja.\nOni su naveli da je predsednik Srbije Aleksandar Vučić u svojim javnim nastupima targetirao organizacije civilnog društva, kao i aktiviste i aktivistkinje, etiketirajući ih kao osobe koje žele da naštete Srbiji – nazivajući ih „bezobzirnim prema svojoj zemlji“ i optužujući ih da „govore sve najgore o sopstvenom narodu“.\nAleksandar VučićEvropski parlamentMuralRatko Mladić


Predsednik CG u poseti Bugarskoj, predsedavajućoj Saveta EU\nPredsednik Crne Gore Filip Vujanović sa bugarskim predsednikom Rumenom Radevom u Sofiji, 15. januar 2018. (rtcg.me)\nPredsjednik Crne Gore Filip Vujanović boravio je u ponedeljak u zvaničnoj posjeti Sofiji na poziv bugarskog predsjednika Rumena Radeva. Vujanović je prvi strani zvaničnik koji je boravio u posjeti Bugarskoj otkako je ta zemlja preuzela polugodišnje predsjedavanje Savjetom Evropske unije.\nPrioritet predsjedavanja Bugarske Savjetom EU biće perpsektiva proširenja na Zapadni Balkan, poručio je predsjednik Bugarske Rumen Radev nakon sastanka sa crnogorskim predsjednikom Filipom Vujanovićem, nedugo nakon što je Bugarska preuzela polugodišnje predsjedavanje Savjetom Evropske unije.\nProsperitet možemo imati samo ako imamo bezbjednost i stabilnost u region, ocijenila su dva predsjednika koji su istakli odlične odnose dvije države.\n"Bugarska visoko cijeni zalaganje koje Crna Gora ulaže kada je u pitanju evropska integracija. Bugarska ima pristup koji se zasniva na individualnim dostignućima svake zemlje i mi pozdravljamo uspjehe Crne Gore na tom putu", rekao je Radev dodavši, "Crna Gora predstavlja primjer za Zapadni Balkan kako jedna država može da preduzima ozbiljne reforme i kako može da ostvaruje bolju budućnost za sebe i za svoje susjede.”\nNakon sastanka sa Radevim, Vujanović je poručio da su odnosi dvije zemlje primjer u regionu, i da treba da budu prošireni i na sferu ekonomije.\n"Ovaj dan je privilegija za Crnu Goru, jer je ovo prvi radni dan Bugarske kao predsjedavajuće Savjetu Evrope. Ovo je prvi radni dan u kojem je Bugarska opredijelila kao jedan od važnih prioriteta evropsku perspektivu i povezanost Zapadnog Balkana. To je za Crnu Goru ali i ostale zemlje Zapadnog Balkana jasan poziv da maksimalno pojačaju svoje aktivnosti u procesu pristupanja Evropskoj uniji. Države Zapadnog Balkana moraju iskoristiti šansu koju je Bugarska obezbijedila u dobroj komunikaciji i sa briselskom administracijom i sa drugim članicama EU – da se razumije da je proces proširenja EU na Zapadni Balkabn, jedan od istinskih prioriteta", poručio je Vujanović.


Vulin: Unapredjujemo kvalitet naoružanja, ali nećemo o tome u medijima – NovostiDana.rs\nLider Pokreta socijalista i ministar odbrane Aleksandar Vulin izjavio je u Kraljevu, povodom najave nabavke vazduhoplovnog naoružanja iz Belorusije, da svaka armija nastoji da unapredi svoje naoružanje, ali da se o tome ne priča u medijima.\n„Svaka armija nastoji da unapredi kvalitet svog naoružanja, da bude jača, kvalitetnija i razvijenija. Ali, isto tako, nijedna armija o tome ne priča preko medija, tako da ni ja danas neću govoriti o tome. Kada, i ako se bude donela odluka da se nabave tačno odredjeni tipovi naoružanja, bićete obavešteni“, kazao je Vulin novinarima na aerodromu Ladjevci kod Kraljeva.Vulin je naveo da će pre nego što se takva odluka eventualno donese, biti konsultovani predstavnici struke, kao i da je u toku remont vojnih aviona dobijenih iz Rusije.\nMediji u Srbiji preneli su prethofnih dana da Srbija planira da sklopi sporazum sa Belorusijom o nabavci polovnih aviona Mig-29 i raketnih sistema S-300 starije generacije, kao i da će ti borbeni sistemi biti remontovani i modernizovani.\n„Srpska vojska je pronosila slavu svog oružja i svog imena, a suštinu naroda zbog koga postoji mogla je sabrati u jednoj jedinoj reči sloboda. Sloboda iznad svega, sloboda kao razlog postojanja“, rekao je Vulin na svečanosti.


Alegri se dokazao u Juventusu\nBeta 31. maja 2017. 11:25\nNavijači Juventusa bili su na mukama kada je uprava fudbalskog kluba 2014. godine objavila da će trenera Antonija Kontea zameniti Masimilijano Alegri, koji je samo nekoliko meseci ranije otpušten iz Milana, ali Alegri je pokazao kako se ostvaruju dobri rezultati i „kupio“ navijače titulama i plasmanima u finale Ligu šampiona.\nAlegri je u prvoj sezoni predvodio crno-bele do finala Lige šampiona, prvog u 12 godina, kada je Juventus izgubio od Barselone sa 1:3. Ekipa je od tada osvojila titulu i Kup u sve tri sezone, a u subotu će u Kardifu od 20.45 igrati u finalu Lige šampiona protiv branioca titule Real Madrida.\nKonte je u poslednjoj sezoni u torinskom klubu isticao razliku izmedju Juventusa i velikih evropskih klubova.\n„Kada sedite u restoranu u kome obrok košta 100 evra, ne možete da razmišljate o tome kako da jedete za samo 10 evra“, rekao je tada Konte.\nMedjutim, Alegri je sa manje-više istim timom stigao do finala Lige šampiona, a ekipa je nastavila da napreduje.\n„Alegri je veoma pametan trener. On ume da nam zadrži koncentraciju samo na utakmicu koja sledi, uvek nadje prava rešenja i prave izmene. Zna da čita utakmicu i razume šta se dešava na terenu. Alegri je jedan od najboljih trenera današnjice“, rekao je vezni igrač Juventusa Sami Kedira.\nAlegri je u januaru promenio sistem igre Juventusa, na 4-2-3-1. Miralem Pjanić igra duboko u sredini pored Kedire, a Huan Kuadrado, Paolo Dibala i Mario Mandžukić igraju iza Gonzala Iguaina. Juventus je tako mnogo opasniji u napadu, ali je ostao jak u odbrani.\n„Promena sistema nam je omogućila da shvatimo da smo više ‘evropski’, to je naša snaga, uz činjenicu da se svi žrtvujemo za tim“, rekao je defanzivac crno-belih Leonardo Bonuči.\nMnogi su smatrali da 49-godišnji Alegri nije bio dovoljno cenjen u Milanu, uprkos tome što je predvodio tim do prve titule u sedam godina, i to u prvoj sezoni na San Siru.\nOn je trenersku karijeru počeo u nižim ligama, predvodio je Sasuolo do titule u Seriji C, obezbedio mu plasman u Seriju A prvi put u istoriji kluba, pre nego što je 2008. godine preuzeo Kaljari. Sa tim klubom zauzeo je deveto mesto u Seriji A i dobio je nagradu za najboljeg trenera godine, a bio je bolji i od Žozea Morinja, koji je tada osvojio titulu sa Interom.\nAlegri je potpisao za Milan 2010. godine, ali ga predsednik tog kluba Silvio Berluskoni nikada nije prihvatio. Njegov posao bio je otežan posle prodaje nekolicine najboljih igrača, a šampionski tim je rasformiran pa su dovedeni uglavnom neiskusni mladi igrači.\nUprkos tome Alegri je predvodio ekipu do trećeg mesta 2013. godine, ali je otpušten u januaru 2014. posle poraza od Sasuola.\nKao igrač, Alegri nije ostvario veliki uspeh, veći deo karijere proveo je u nižim ligama, osim kada je igrao za Peskaru, Kaljari i Napoli. Tokom igračke karijere, Alegri je pokazivao trenerski talenat, a to je potvrdio i njegov mentor i bivši trener Djovani Galeone.\n„On je bio vodja na terenu i u svlačionici, kapiten i pravi čovek“, rekao je on.


Obukama ćemo motivisati opštine za javno-privatna partnerstva\nModel javno-privatnog partnerstva (JPP) nije više u upotrebi zbog nedostatka informacija o njegovim prednostima, a i nema dovoljno iskustva za realizaciju projekata. Kroz obuke i edukaciju lokalnih službi motivisaćemo opštine da razmišljaju o saradnji sa privatnim sektorom, najavljuje Zorana Mihajlović, potpredsednik Vlade Srbije i ministar građevinarstva, saobraćaja i infrastrukture.\nU intervjuu objavljenom u publikaciji “Unapređenje energetske efikasnosti kroz model javno-privatnog partnerstva”, ona kaže da se saradnja ne odnosi samo na finansijski deo jer privatni sektor može da pomogne i stručnim znanjem i veštinama, kako bi se projekat sproveo što uspešnije.\nRekli ste da bi JPP trebalo da bude dominantan model finansiranja za lokalne samouprave. Zašto se to na terenu ne dešava? Kako naterati opštine da koriste model koji je kao stvoren za nekog ko nema novca, a ima probleme sa infrastrukturom?\nMoj odgovor su – obuke i edukacija, pa će biti i mnogo više projekata JPP. Glavni problem što model JPP nije više u upotrebi je svakako nedostatak informacija o njegovim prednostima, a može se reći i da nema dovoljno iskustva za realizaciju projekata. Prepreke se kreću od nerazumevanja značaja ovog instrumenta za ekonomski razvoj, preko neinformisanosti o rezultatima koji se na ovaj način mogu ostvariti, zatim nedovoljnog poznavanja načina na koji model funkcioniše i nedovoljne obučenosti pre svega na nivou lokalnih samouprava u pripremi i implementaciji projekata, pa sve do bojazni da ne može da se nađe adekvatan privatan partner. Slično je i u zemljama u okruženju. Iako postoje brojni primeri lokalnih i regionalnih vlasti koje pokazuju interesovanje da traže nove načine finansiranja kapitalnih projekata, njihovi kapaciteti za njihovu realizaciju još nisu dovoljno razvijeni u odnosu na evropska iskustva i dobru praksu.\nDobro poznajete situaciju kada je reč o energetici na lokalu i znate koliki potencijal ima Srbija kada je reč o energetskoj efikasnosti. Zašto opštine slabo koriste JPP kako bi povećale energetsku efikasnost?\nVerujem da će lokalne samouprave “prepisivati” takvu praksu kad vide na praktičnim primerima kolika su ulaganja i uštede, a posebno da sa privatnim sektorom može da se ostvari saradnja u obostranom insteresu. Primera radi, najnoviji slučaj je Bor koji je raspisao javni poziv za projekat JPP za uvođenje javne rasvete. Ideja je da se uvedu LED sijalice koje štede energiju, svetlost im je najsličnija dnevnoj, smanjuju i zagađenje okoline, a traju od 10 do 20 godina – mnogo duže od uobičajenog osvetljenja. Na projektima JPP za javnu rasvetu rade i Pirot, Nova Crnja, Petrovac na Mlavi, Beočin i drugi. To je samo jedan od primera, a u oblasti energetske efikasnosti ima mnogo prilika da za saradnju javnog i privatnog sektora.\nInicirali ste izmene Zakona o JPP, koje su usvojene prošle godine. Šta ste hteli da postignete promenom ovog propisa? Da li ove izmene daju rezultate?\nKada smo usvajali Zakon o javno privatnom partnerstvu, a i kada smo unapređivali taj propis kroz izmene i dopune, naša vizija je bila da se, pre svega lokalnim samoupravama, obezbedi novi način finansiranja infrastrukturnih projekata. Takav način bi manje opterećivao njihove budžete, jer je JPP model koji bi smanjio troškove rada, privukao dodatne resurse, a u narednih pet do 50 godina imali bi zagarantovanu uslugu za građane koju privatni partner pruža za naknadu na efikasniji i ekonomičniji način. Naš zadatak je bio da stvorimo okvir koji će sve to da omogući, a da sigurnost samog procesa ujedno bude veća. U tome smo, upravo donošenjem Zakona i kroz izmene, i uspeli.\nKonkretno, izmene su donele preciznije formulacije pojedinih odredbi, bolju kontrolu finansijskih uticaja projekata. Donele su i efikasnije mehanizme koji bi dozvolili državnim i lokalnim organima da realizuju projekte kroz JPP na osnovu jasnih pravila, jer nemaju svi iste kapacitete za sprovođenje projekata, zatim donele su pravni okvir za transparentnu tendersku proceduru sa jednakim tretmanom svih ponuđača i naravno, usklađenost sa najboljom svetskom praksom.\nSada već imamo 48 predloga projekata javno privatnog partnerstva, za koje je nadležna Komisija za JPP dala pozitivno mišljenje. A takvi projekti su mahom ekonomski efikasni i socijalno odgovorni.\nZašto je odobreno vrlo malo projekata JPP?\nRanije je čitav proces sprovođenja projekata javno-privatnog partnerstva bio prilično dug za sve koji u tome učestvuju, a posebno ako je reč o oblasti energetike i zaštite životne sredine. Od trenutka kad je takav projekat iniciran pa sve do donošenja odluke da se krene u realizaciju, prolazilo je od dve do dve i po godine. Interes države je sigurno da se JPP kao model finansiranja mnogo više koristi, i zato smo izmenama Zakona čitav proces ubrzali. I upravo kao rezultat toga do sada imamo pozitivno mišljenje na 48 projekata javno privatnog partnerstva u poslednjih šest godina. To su projekti koji se odnose na gradsko-prigradski prevoz putnika, javnu rasvetu, sakupljanje komunalnog otpada, proizvodnju toplotne i električne energije upotrebom obnovljivih izvora, putnu infrastrukturu… Ako pažljivo pratite, u poslednje vreme često u javnosti neka opština izađe s projektom koji planira da finansira kroz JPP.\nRekli ste da je interes države “da se kao model finansiranja najviše koriste JPP, pošto Srbija više ne može da se zadužuje uzimanjem kredita“. Zašto se država na terenu ne ponaša u skladu sa ovim interesom?\nDržava je stvorila okvir za što brže sprovođenje i realizaciju projekata javno privatnog partnerstva, i to je prvi dokaz da se upravo ponaša u skladu sa tim interesom. Da država brine o tom interesu dokazuje i odobrenih 48 projekata javno privatnog partnerstva. Međutim, činjenica je takođe da je finansiranje kroz model javno-privatnog partnerstva u Srbiji mlada ideja, koja je još u povoju. Zato nam predstoji da se, pre svega kroz edukaciju lokalnih službi, one više motivišu da razmišljaju o saradnji sa privatnim sektorom. Ta saradnja nije samo u finansijskom delu. Privatan sektor može da pomogne i stručnim znanjem i veštinama, kako bi se projekat sproveo što uspešnije. Za opštine, gradove i javna preduzeća, kao predlagače projekta JPP, posebno za one koji imaju problema da se zadužuju kako bi ulagali u infrastrukturne i druge projekte od javnog interesa, ovaj model je veliki potencijal i velika razvojna šansa. Uverena sam da će lokalne samouprave to prepoznati, kao i da ćemo u narednom periodu imati mnogo projekata koji se realizuju kroz JPP.\nNajavili ste osnivanje još savetodavnih tela koja će bolje povezati državu i lokal kada je reč o JPP. Da li je nešto urađeno?\nVlada je po donošenju Zakona o javno privatnom partnerstvu formirala i Komisiju za javno privatno partnerstvo, kojoj je zadatak da pruža stručnu pomoć pri realizaciji projekata JPP i koncesija. Svakako je i zamisao bila da lokalne samouprave mogu da računaju na stručnu i savetodavnu pomoć Komisije. To je međuresorno javno telo operativno nezavisno u svom radu. Komisija pomaže u pripremi predloga za JPP, informiše i konsultuje, daje mišljenje u postupku odobravanja predloga, olakšava realizaciju… Komisija takođe, podnosi vladi godišnji izveštaj o realizovanim projektima u Srbiji, a sarađuje i sa budžetskom inspekcijom, Državnom revizorskom institucijom… Kako projekti JPP budu masovnije korišćeni u Srbiji, nije isključeno ni formiranje regionalnih tela, koja bi pomagala opštine da što više iskoriste razvojne potencijale ovog modela, a da ušteđeni novac u budžetu mogu da ulažu u druge projekte kojima je cilj unapređenje uslova života naših građana.\nPočetna » Intervju » Obukama ćemo motivisati opštine za javno-privatna partnerstva


carine Amerika – Bankar.me\nTag Archives: carine Amerika\nMay 6, 2019 BERZA, PLANETA, SVE VIJESTI, SVIJET 0\nFebruary 25, 2019 AZIJA, SAD, SVE VIJESTI, TRGOVINA 0\nAmerički predsjednik Donald Trump poručio je da će odložiti povećanje carina na uvoz iz Kine, koje je bilo najavljeno za kraj ove nedjelje, zahvaljujući napretku u trgovinskim pregovorima, te je dodao da će, nastavi li se tako i dalje, on i kineski predsjednik Xi Jinping potpisati sporazum.\nFebruary 23, 2019 EVROPA, SAD, SVE VIJESTI, TRGOVINA 0\nSlijedom novog zatezanja trgovinskih odnosa između EU-a i SAD-a, Evropska komisija radi na novom skupu protivmjera u slučaju da američki predsjednik Donald Trump odluči da uvede carine na evropske aute, izvještava Bloomberg.\nAko SAD ocarine evropske automobile, slijede brze kontramjere\nFebruary 19, 2019 EVROPA, SAD, SVE VIJESTI, TRGOVINA 0\nEvropska unija obećala je brz i efikasan odgovor u slučaju da Sjedinjene Američke Države uvedu uvozne carine na evropske automobile, izjavio je portparol Evropske komisije.\nFebruary 16, 2019 EVROPA, SVE VIJESTI, TRGOVINA 0\nIzvoz njemačkih automobila u SAD bi, dugoročno gledano, mogao da padne za gotovo 50 odsto ako bi SAD uvele trajne uvozne carine od 25 odsto, prognozira njemački ekonomski institut “Ifo”.\nMoguće ukidanje carina u SAD i Kini za 90 dana\nDecember 6, 2018 AZIJA, SAD, SVE VIJESTI, TRGOVINA 0\nKina i SAD žele da ukinu sve prethodno uvedene dodatne carine u roku od 90 dana, izjavio je danas Gao Feng, portparol kineskog Ministarstva trgovine.\nTramp: Kina će ukinuti tarife na američke automobile\nDecember 3, 2018 AZIJA, SAD, SVE VIJESTI, TRGOVINA 0\nAmerički predsjednik Donald Tramp rekao je da se Kina saglasila da “ukloni i smanji” tarife na američke automobile na ispod 40 odsto, koliko trenutno Peking naplaćuje na vozila proizvedena u SAD.\nTramp uvodi carine na Apple proizvode, akcije potonule\nNovember 27, 2018 BERZA, SAD, SVE VIJESTI, SVIJET 0\nApple-ov iPhone je do sada uspijevao da izbjegne da postane žrtva trgovinskog rata između SAD-a i Kine. Međutim, američki predjsednik Donald Trump nagovijestio je juče u razgovoru sa Wall Street Journalom da će najvažniji proizvod Apple-a uskoro biti pogođen carinama.


Centar za bioetičke studije - Katarina Zeljić\nKatarina Zeljić, doktor bioloških nauka, je docent Univerziteta u Beogradu-Biološkog fakulteta, na Katedri za genetiku i evoluciju. Osnovno obrazovanje i doktorske studije je završila na Biološkom fakultetu Univerziteta u Beogradu. Profesionalno usavršavanje je radila na Karolinska institutu u Stokholmu, Švedska. Kao spoljni saradnik je uključena u naučno- istraživački projekat koji se realizuje u Laboratoriji za molekulsku genetiku Vojnomedicinske akademije u Beogradu. Oblast naučnog interesovanja joj je molekularna genetika i epigenetika kancera, a dodatno se posebno interesuje za etiku naučno-istraživačkog rada. Katarina je uključena u držanje kurseva Genetika, Osnovi medicinske genetike i Viši kurs medicinske genetike na nivou osnovnih i master studija. Takođe, jedan je od predavača na kursu Bioetika za studente doktorskih studija na Biološkom fakultetu Univerziteta u Beogradu, gde je odgovorna za organizovanje predavanja i radionica na temu Etika naučno-istraživačkog rada. U periodu od 2011-2014, Katarina Zeljić je bila angažovana kao asistent po pozivu na Medicinskom fakultetu Vojnomedicinske akademije Univerziteta odbrane u Beogradu na kursu Biologija sa humanom genetikom.\nU periodu od 2011-2013, Katarina Zeljić je bila nosilac stipendije Union Graduate College and Icahn School of Medicine at Mount Sinai za edukaciju istraživačke etike za centralnu i istočnu Evropu. Član je Društva genetičara Srbije i sekretar Nacionalnog komiteta za bioetiku Komisije za saradnju sa UNESCO Republike Srbije, sa sedištem u Srpskoj akademiji nauka i umetnosti. Od 2013. godine pridružila se i Međunarodnom forumu predavača bioetike.


Brnabić očekuje dalji rast industrijske proizvodnje\nBiznis Autor:Beta31. okt. 201711:27 > 13:50\nRast industrijske proizvodnje u Srbiji u septembru je bio 7,3 odsto u odnosu na isti mesec prošle godine, a 7,9 odsto u odnosu na prošlogodišnji prosek i očekuje se dalji rast, izjavila je premijerka Ana Brnabić.\nMihajlović: Srbija je stabilna zemlja koju poštuju u svetu\n„To je odličan pokazatelj dinamičnije i zdravije ekonomije. Radujem se da ćemo u 2018. i 2019. imati još veći privredni rast“, kazala je Brnabić na skupu „Nordijski inovativni biznis u Srbiji“.\nOn je navela da je rast spoljnotrgovinske razmene Srbije 13 odsto, koliko je uvećan i izvoz.\n„Suficit budžeta je trenutno 80 milijardi dinara“, rekla je Brnabićeva i podsetila da je javni dug na kraju septembra pao na 65,4 odsto bruto domaćeg proizvoda.\nIstakla je da će u utorak popodne biti objavljena nova Duing biznis lista Svetske banke na kojoj su rangirane zemlje po lakoći poslovanja i da je ona umereni optimista koliko će biti poboljšana pozicija Srbije.\n„Mi smo od 2014. imali stalni napredak na Duing biznis listi i sada smo na 47 mestu od 190 zemalja i svako dalje napredovanje biće mnogo teže, ali je važno da nastavimo da napredujemo“, rekla je premijerka.


Natalitet u „značajnom" padu u polovini zemalja na svetu - BBC News\nI Srbija je u ovoj grupi, sa negativnim „prirodnim priraštajem".\nU njihovom izveštaju stoji da se u polovini zemalja na svetu rađa manje dece, čime se smanjuje stanovništvo.\nRezultati istraživanja su ih njih „iznenadili".\nDruštva u kojima „ima više baka i deka nego dece" osetiće posledice.\nSrbija se takođe suočava s ovim problemom, pošto od 169 opština, samo šest je u 2017. godini imalo pozitivan prirodni priraštaj — Novi Sad, Novi Pazar, Bujanovac, Sjenica, Preševo i Tutin.\nPrema podacima kojima raspolaže dr Ivan Marković, naučni saradnik Instituta društvenih nauka, svega 32 od 233 države na planeti beleže pad broja stanovnika.\nNegativni prirodni priraštaj ima samo 18 zemalja sveta, od kojih je 17 u Evropi. Od tih 18 zemalja koje beleže smanjenje broja stanovnika, njih 13 se suočava sa negativnim prirodnim priraštajem i migracijama, a među njima je i Srbija, upozorava dr Ivan Marinković.\nU Srbiji, upozorava on, godišnje umre između 35.000 i 38.000 ljudi više nego što se rodi - zato ne treba da čudi što smo između dva popisa stanovništva „izgubili" između 350.000 i 380.000 stanovnika.\nUz to, zbog emigracije mladog stanovništva, Srbija ima veoma nepovoljnu starosnu strukturu — prosečna starost stanovnika naše zemlje je, kaže, skoro 43 godine.\nStudija objavljena u časopisu Lanset pratila je trendove u svim zemljama na svetu od 1950. do 2017.\nPedesetih žene su rađale u proseku 4,7 dece tokom svog života. A prošle godine stopa rađanja pala je na 2,4 dece.\nOva brojka ipak skriva velike varijacije između zemalja.\nU Nigeru u zapadnoj Africi u proseku se rađa 7,1 dete, a na Kipru žene rađaju samo jedno dete.\nKad prosečna cifra rođene dece padne ispod 2,1, stanovništvo će početi da se smanjuje.\nNa početku ove studije 1950, nijedna nacija nije bila u ovoj poziciji.\nProfesor Kristofer Mari, direktor Instituta za zdravstvenu metriku i evaluaciju na Univerzitetu u Vašingtonu izjavio je za BBC: „Došli smo do trenutka u kome polovina zemalja na svetu ima nisku stopu rađanja dece.\nOvo je veoma značajna promena. To je iznenađenje i za ljude kao što sam ja, ideja da pola zemalja na svetu se suočava s ovim problemom."\nKoje države će biti najviše pogođene?\nEkonomski razvijene države u Evropi, kao i Amerika, Južna Koreja i Australija imaju nisku stopu rađanja.\nTo ne znači da broj stanovnika u ovim zemljama opada, zato što na veličinu stanovništva utiču stopa rađanja i umiranja, kao i migracije.\nProfesor Mari kaže: „Uskoro ćemo doći u situaciju gde će mnoga društva biti u opadanju."\nU polovini zemalja na svetu i dalje se rađa dovoljno beba da bi ta društva rasla. Ali kako zemlje ekonomski napreduju, stopa rađanja biće manja.\nZašto pada stopa rađanja?\nRazlog pada stope rađanja nije zbog opadanja broja spermatozoida.\nU pitanju su tri ključna razloga:\nManje dece umire u detinjstvu, zbog čega žene rađaju manje dece\nKad se sagledaju ovi razlozi, pad stope rađanja je ustvari priča o uspehu.\nŠta će biti posledica ove činjenice?\nBez migracija, većina zemalja će se suočiti sa sve starijim i smanjenim brojem stanovnika.\nOn je za BBC izjavio: „Demografija utiče na svaki aspekt naših života, samo pogledajte na ulicu videćete ljude, kuće, saobraćaj, potrošnju, na sve to utiče demografija."\n„Na naše planove ne utiče samo pad broja stanovnika, već i starosna struktura koja se menja."\nTo znači da će se promeniti i granica odlaska u penziju.\nU izveštaju stoji da zemlje koje su najviše pogođene ovim trendom treba da razmisle o povećanju stope imigranata, što može da stvaro nove probleme ili uvođenju politika kojima se žene ohrabruju da rađaju više dece, što najčešće ne donosi rezultate.\nProfesor Mari tvrdi: „Biće jako teško održati društva na globalnom nivou, ako se rađa malo dece, a ima puno ljudi preko 65 godina."\n„Razmislite kako će biti društvo u kome ima više baka i deka, nego dece. To je veoma aktuelno u Japanu, a zemlje na Zapadu se nisu još uvek suočile s ovom situacijom, jer je niska stopa rađanja iznivelisana visokom stopom migracije. Ali na globalnom nivou, migracija nije rešenje."\n„Isterivači duhova": Stiže novi deo, ali ostaje u porodici\nEnes Kanter: Turska traži hapšenje NBA igrača\nNatalitet u značajnom padu u polovini zemalja na svetu\nNatalitet u „značajnom“ padu u polovini zemalja na svetu\nNatalitet u "značajnom" padu u polovini zemalja na svetu\nJužne vesti petak, 9. novembar 2018.\nB92 (21) RTS (6) Danas (4)\nNovi Pazar Novi Sad\nEurActiv pre 45 minuta


Škole u pet opština prelaze na sistem učenja na daljinu | MINA\nNaslovnica Covid19 Škole u pet opština prelaze na sistem učenja na daljinu\nPodgorica, (MINA) – Škole u Budvi, Kolašinu, Ulcinju, na Cetinju i Žabljaku od sjutra prelaze na sistem učenja na daljinu, odnosno obustavlja se nastava privremeno, najkraće dvije sedmice, saopšteno je iz Ministarstva prosvjete.\nIz tog Vladinig resora kazali su da je kumulativna incidencija u navedenim opštinama prema najnovijem presjeku prešla 800 na 100 hiljada stanovnika.\n„Time se nastavlja primjena sistema “semafora” za škole koji, između ostalog, podrazumijeva da se nastava u školama u “crvenim” opštinama privremeno obustavlja i prelazi se na učenje na daljinu, ali sa stalnim konsultacijama i ispitivanjima u školi“, pojasnili su iz Ministarstva.\nOni su podsjetili da je prošle sedmice u “crveno” su, na minimum 14 dana, ušle škole u Nikšiću i Pljevljima.\nKako su naveli iz Ministarstva sistem “semafora” koji je izradio Institut za javno zdravlje za potrebe prosvjete podrazumijeva procjenu epidemiološke situacije po svakoj opštini ponaosob, koja će se izražavati bojama.\n„Tako u “crvenim” opštinama, gdje je vrijednost 14-o dnevne kumulativne incidencije preko 800 na 100 hiljada stanovnika škole prelaze na rad na daljinu“, pojasnili su iz Ministarstva.\nU “zelenim” opštinama, u kojima je najbolje stanje odnosno u kojima je kumulativna incidencija ispod 5 na 100 hiljada stanovnika, relaksiraju se mjere, pa se dozvoljava izlazak đaka na odmor, a velika je mogućnost i relaksiranja mjera koje se odnose na nošenje maski.\nIz Ministarstva su napomenuli da se praktična nastava stručnih škola sprovodi nezavisno od sistema semafora, zbog specifičnosti stručnih škola i nemogućnosti da se praksa, kao suština stručnog obrazovanja, vrši online.


Novaković se vratio u Vošu\nSlobodan "Boba" Novaković se posle dve sezone provedenih u redovima subotičkog Spartaka vratio na "Karađorđe". On sada ima 27 godina, igra na sredini terena, a član prvog tima Vojvodine postao je još daleke 2004. godine. Više >>>\nAlan Fetis: "Vanja ima svetlu budućnost"\nMančester junajted puno polaže u rad sa mladim igračima o čemu svedoči i boravak dvočlane ekipe u Novom Sadu. Oni su tu zbog golmana Vanje Milinković-Savića. Tim povodom na zvaničnom sajtu Vojvodine osvanuo je jedan zanimljiv interviju sa šefom golmanske akademije Junajteda Alanom Fetisom. Više >>>\nB92: Štrajk fudbalera Partizana\nFudbaleri Partizana nisu izašli na teren u terminu večernjeg treninga u utorak a ne zna se da li će trenirati u sredu, saznaje B92. Prvi put u skoro sedam decenija postojanja kluba iz Humske dogodilo se da igrači štrajkom pokušaju da se izbore za svoja prava. Više >>>\nVečernje novosti: Vojvodina prodala kapitena u poluvremenu\nKako prenose "Večernje novosti" kapiten Vojvodine Nemanja Radoja (21) danas je otputovao u Vigo na lekarske preglede i potpisivanje, petogodišnjeg ugovora sa Seltom. Ovaj 900.000 evra vredan posao je navodno sklopljen na poluvremenu meča Vojvodina - OFK Beograd. Više >>>\nSjajna igra Vošinih nada uz 10 hiljada evra od Junajteda video\nMladi tim Vojvodine nadigrao je OFK Beograd na "Karađorđu" i slavio sa ubedljivih 3:0. Meč su obeležili fenomenalni Mijat Gaćinović, atrakitvan gol petog mladog Ivanića, kao i debi za prvi tim Vojvodine od sledeće sezone novog golmana Mančester junajteda Vanje Milinkovića Savića. Više >>>\nPartizan golovima u nadoknadi vremena pobedio Voždovac video\nGolovima Volkova i Fofane u sudijskoj nadoknadi vremena, crno-beli su pobedili Voždovac 3:1 i tako trijumfalno počeli sezonu. "Zmajevi" su od 74. minuta vodili, ali je potom usledio "furiozni" finiš kluba iz Humske. Više >>>\nPobede Zvezde i Čukaričkog - JSL golovi video\nUvodni dan 1. kola JSL obeležili su golman Čukaričkog Nemanja Stevanović koji je na meču protiv Napretka odbranio dva penala Kruševljanima i tako doneo pobedu svome timu od 2:0, Crvena zvezda je istim rezultatom savladala niški Radnički, dok su novajlije u ligi zabeležile povoljne rezultate. Više >>>\nGaćinovići u centru pažnje, kao pre sto godina\nKako prenosi Mondo malo je poznato da je Mijat Gaćinović, jedan od najtalentovanijih srpskih fudbalera, potomak Vladimira Vlada Gaćinovića, ideologa "Mlade Bosne". Više >>>\nDanas počinje JSL - Sezona u kojoj svi klubovi strepe za opstanak\nPosle dva meseca pauze, u senci loše igre na evrosceni naših predstavnika, kao i nagomilanih egzistencijalnih ali i drugih problema sa kojima se suočavaju klubovi, ovog vikenda počinje novi fudbalski šampionat Srbije. Pogledajte najavu kao i kompletan raspored za ovu sezonu... Više >>>\nPartizan nije oprostio Trajkoviću crveni karton protiv Ludogoreca\nFudbalski klub Partizan odlučio je da ne licencira Branislava Trajkovića pred početak nove sezone JSL. Kako prenose domaći mediji ovaj defanzivac je očigledno označen kao glavni krivac za eliminaciju Partizana iz Lige šampiona od bugarskog Ludogoreca... Više >>>\n« prva « prethodna 3 4 5 6 7 8 9 10 11 12 sledeća » poslednja »


Besplatan Internet u gradskim parkovima Beograda – Personal magazin\nBeograđani će u naredne dve godine imati besplatan pristup bežičnom Internetu u parkovima na teritoriji Beograda, zahvaljujući saradnji kompanije Telenor i Skupštine grada. Prva tri parka koja će dobiti Telenor…\nBeograđani će u naredne dve godine imati besplatan pristup bežičnom Internetu u parkovima na teritoriji Beograda, zahvaljujući saradnji kompanije Telenor i Skupštine grada. Prva tri parka koja će dobiti Telenor bežični Internet su park „Vukov spomenik“, „Proleće“ i „Skejt park“ na Novom Beogradu.\nTelenor je sedmi po veličini svetski mobilni operator na svetu sa 164 miliona korisnika, od čega 2,84 miliona u Srbiji. Ova kompanija uživa ugled inovatora u oblasti mobilne telefonije. Nakon investicije od 1.513 milijardi evra, koja je proglašena i najvećom pojedinačnom investicijom u jugoistočnoj Evropi, Telenor zvanično posluje u Srbiji od 1. septembra 2006. godine.\nBesplatan Internet u gradskim parkovima Beograda was last modified: March 16th, 2009 by Redakcija


Izveštaj sa konferencije - Infosec 2016\nOdržana četvrta TeleGroup Infosec 2016 konferencija u Beogradu\nU četvrtak, 14. aprila 2016. godine, u kongresnoj sali Jubmes banke, održana je četvrta po redu TeleGroup Infosec 2016 konferencija u Srbiji.\nPredstavnici vodećih svetskih kompanija u oblasti informacione bezbednosti kao što su HPE, Trend Micro, Check Point, CyberArk i Forcepoint su zajedno sa predstavnicima kompanije TeleGroup podelili znanja i iskustva o aktuelnim rešenjima za zaštitu mreža, podataka, Cloud okruženja i aplikacija. Konferenciju je otvorio gospodin Sava Savić, pomoćnik ministra u sektoru za informaciono društvo u okviru Ministarstva trgovine, turizma i telekomunikacija, koji je govorio o aktivnostima koje će nastupiti kao rezultat primene Zakona o informacionoj bezbednosti. On je istakao da je potpredsednik Vlade i ministar trgovine, turizma i telekomunikacija, gospodin Rasim Ljajić, formirao radnu grupu za izradu strategije u informacionoj bezbednosti, a samim tim i radna tela za donošenje podzakonskih akata i uredbi o primeni mera zaštite u IKT sistemima od posebnog značaja.\n“Informaciona bezbednost u regionu, kao i u našoj zemlji, se kontinualno razvija, jer sve ono što danas preti i kreira sajber kriminal je nešto za šta moramo da budemo spremni. To je razlog zbog čega kako u zemljama našeg regiona, tako i u Srbiji, i država i svi faktori očuvanja informacione bezbednosti moraju da rade sinhronizovano i ujednačeno u skladu sa svetskim tendencijama i trendovima. TeleGroup uvek nudi najaktuelnija IT security rešenja koja se mogu lako prilagoditi potrebama naših korisnika, pa tako i kad je u pitanju informaciona bezbednost. Rešenja koja nudimo su u suštini odraz globalnih trendova i baziraju se na vendorskim platformama koje se koriste u najrazvijenijim zemljama, kao što su SAD, Japan, Kina, Rusija. Uloga TeleGroupa kao lokalnog partnera je da ta rešenja prilagodi potrebama srpskog tržišta, ali isto tako da ih približi našim korisnicima kako bi prepoznali zbog čega su ona upravo najbolja za izazove koji ih očekuju”, rekla je Diana Gligorijević, regionalni direktor marketinga i prodaje kompanije TeleGroup.\n“Tehnološke inovacije u svetu informacione bezbednosti se rapidno menjaju, da ih je jako teško pratiti. Definitivno ključna stvar je problem edukacije kod krajnjih korisnika i određivanje strategije kako da se informaciona bezbednost pokrije na adekvatan način. Nažalost, u svim segmentima, budžet i investicije definitivno nestaju i krajnji korisnik mora u toku svoje strategije da odredi prioritete, da prepozna tačno kritične informacije da bi primenio prave tehnologije koje odgovaraju njihovim potrebama i koje na najbolji način štite njihovu informacionu bezbednost”, istakao je Dalibor Ratković, regionalni direktor prodaje IKT prozvoda i rešenja kompanije TeleGroup.\nNakon uvodnih izlaganja renomirane kompanije predstavile su rešenja za zaštitu podataka, mreža, Cloud okruženja i aplikacija. Prvo predavanje održala je kompanija HPE koja je predstavila tehnologiju koja direktno štiti kritične tačke u IT infrastrukturi: Applications – FPE Fortify i Data – HPE Voltage.\nKompanija Trend Micro istakla je da se korišćenje Cloud-a u poslovanju sve više povećava. Bilo da kompanije proširuju unutrašnje resurse ili su prešle na potpunu primenu Cloud-a, one moraju da imaju zajedničku odgovornost u pogledu bezbednosti podataka, zajedno sa servis provajderima.\nCheck Point kompanija predstavila je SandBlast tehnologiju za borbu protiv kompleksnih napada i novih (0-day) pretnji, dodatno pojačana unikatnim tehnologijama “CPU level threat detection” i “Threat Extraction”.\nKompanija CyberArk istakla je da je kompanijama potrebna jaka kontrola koja će da zaštiti, nadgleda, detektuje i reaguje na sve napade kako bi zaštitile svoje naloge i najvažnije podatke. CyberArk Privileged Account Security nudi sveobuhvatna rešenja za Cloud i ICS okruženje. Ovo rešenje je kreirano za kompleksna okruženja i obezbeđuje zaštitu od naprednih spoljašnjih i unutrašnjih napada.\nPrezentacija kompanije Forcepoint bavila se mogućnošću zaštite od potencijalnih napada, od strane internih i eksternih hakerskih napadača. Predstavljena su najbolja rešenja za zaštitu poverljivih informacija i intelektualne svojine.\nSa ciljem podizanja nivoa informacione bezbednosti regiona zapadnog Balkana, TeleGroup Infosec konferencija predstavlja jedan od značajnijih IT security događaja na ovim prostorima. Kao IT kompanija koja se bavi sigurnosnim tehnologijama, TeleGroup podržava napore regionalnih IT asocijacija u skretanju pažnje državnim strukturama i široj javnosti o informacionoj bezbednosti kao najznačajnijem resursu svake države, kao i postojanju sve sofisticiranijih pretnji u sajber prostoru koje mogu da ugroze stabilnost regionalne privrede i društva. U tom smislu je neophodno uvođenje sistemskih mehanizama zaštite od sajber kriminala, što je zajednička odgovornost državnih struktura i privrede, gde se od IT kompanija očekuje da obezbede kvalitetna rešenja.


Borelj najavio nove evropske sankcije Belorusiji - 19.11.2020, Sputnik Srbija\nBorelj najavio nove evropske sankcije Belorusiji\nVisoki predstavnik EU za spoljnu i bezbednosnu politiku Žozep Borelj potvrdio je odluku ministara spoljnih poslova država-članica EU o pripremi trećeg paketa... 19.11.2020, Sputnik Srbija\nizbori i protesti u belorusiji, evropa, svet, vesti, belorusija, evropska unija (eu)\n16:03 19.11.2020 (Osveženo: 13:49 11.10.2021)\nVisoki predstavnik EU za spoljnu i bezbednosnu politiku Žozep Borelj potvrdio je odluku ministara spoljnih poslova država-članica EU o pripremi trećeg paketa individualnih sankcija Belorusiji.\n„Danas smo se dogovorili da pripremimo sledeći ciklus sankcija kao odgovor na brutalnost koju su beloruske vlasti pokazale prema narodu. Te sankcije će ponovo pogoditi fizička lica, ali i organizacije i direktore kompanija“, rekao je Borelj na konferenciji za novinare nakon sastanka evropskih ministara spoljnih poslova u Briselu.\nBorelj je dodao da je služba za spoljnu politiku EU pripremila izveštaj o celokupnom spektru odnosa sa Belorusijom, koji je dostavljen državama-članicama, a o njemu će se raspravljati na sledećem sastanku saveta ministara spoljnih poslova EU.\nIstakao je da će sva sredstva Evropske unije, koja su prvobitno bila namenjena Belorusiji, biti predata isključivo civilnom društvu i da nikakav novac neće biti na raspolaganju beloruskih vlasti.\n„Sredstva će biti prebačena preko nevladinih organizacija i međunarodnih organizacija. Uveravam vas da nijedan evro iz Evropske unije neće stići Lukašenkovom režimu“, rekao je on.\nIstovremeno, šef nemačke diplomatije Hajko Mas izjavio je da će EU konstantno povećavati pritisak na beloruskog lidera Aleksandra Lukašenka dok ne započne dijalog sa opozicijom.\nPrema njegovim rečima, Evropska unija bi mogla da poveća pritisak na beloruske vlasti uključivanjem na sankcione spiskove ljudi iz okruženja presdsednika Belorusije. Dodao je da će spisak najverovatnije biti proširen.\n„Dok ne dođe do konstruktivne reakcije Minska, razmatraćemo mogućnost povećanja pritiska“, naglasio je Mas novinarima.\nEvropska unija je 13. novembra u izjavi u vezi sa smrću demonstranta u Belorusiji Romana Bondarenka saopštila da je spremna da uvede dodatne sankcije Minsku, ukoliko vlasti ne zaustave nasilje i ne započnu transparentnu istragu zločina počinjenih nad demonstrantima.\nEvropska unija više puta je izjavljivala da ne priznaje rezultate predsedničkih izbora u Belorusiji. Brisel je prvi paket individualnih sankcija uveo 2. oktobra protiv 40 beloruskih državljana koji su, prema navodima Evropske unije, umešani u nasilje nad demonstrantima i falsifikovanje rezultata glasanja.\nPredsednik Belorusije Aleksandar Lukašenko nije se našao na ovoj prvoj listi EU, ali je bio uključen u drugi paket sankcija koji je Evropska unija uvela 6. novembra. Osim Lukašenka, na njemu su i njegov najstariji sin Viktor i još 13 lica, uključujući šefa predsedničke administracije, šefa KGB-a, portparola predsednika, komandanta grupe „Alfa“ (specijalne snage) i predsednik Ustavnog suda.\nNe sekiram se: Lukašenko prokomentarisao uvođenje sankcija protiv njega\nI Belorusija pravi spisak nepoželjnih iz EU i Kanade


DO KRAJA GODINE BIĆE TEŠKO OTVORITI BILO KOJE NOVO POGLAVLJE, OSIM UKOLIKO SE NE DESE NEKE VELIKE I NEPREDVIDJENE SITUACIJE ⋆ Evropski pokret u Srbiji\nHome/Vesti/DO KRAJA GODINE BIĆE TEŠKO OTVORITI BILO KOJE NOVO POGLAVLJE, OSIM UKOLIKO SE NE DESE NEKE VELIKE I NEPREDVIDJENE SITUACIJE\nEvropski pokret u Srbiji i Fondacija Fridrih Ebert organizovali su u utorak 13. oktobra, debatu, pod nazivom Više od izveštaja: Šta stoji u izveštaju Evropske komisije o napretku u evrointegracijama, sa ciljem sumiranja analize svih aspekata Godišnjeg izveštaja Evropske komisije.\nKako je ocenila Zvezdana Kovač, generalna sekretarka Evropskog pokreta u Srbiji, nezavisni analitičari ovaj Izveštaj ocenjuju kao realan i tačan, a vlast i njeni sledbenici kao paušalan i nefer. Ovako suprotni stavovi su sami po sebi ukazujući i pitamo se kada i da li će doći vreme da najpre vlast, ako najodgovornija, pa potom i ostali prihvate ono što je očigledno.\nDebatu je otvorio dr Maks Brendle, direktor Regionalne kancelarije za Srbiju i Crnu Goru Fondacije Fridrih Ebert rečima da je Srbija u Evropi i da pripada EU kao punopravni član. U poslednjih godinu dana svedoci smo toga da je došlo do zastoja u procesu EI i to u oblasti osnovnih vrednosti.\nKati Piri, potpredsednica Progresivne alijanse socijalista i demokrata u Evropskom parlamentu smatra da proširenje ostaje najbolji način za prosperitetni na Zapadni Balkan. Primetila je da je, nažalost, Srbija nastavila da nazaduje u svakom pokazatelju demokratije. Rekla je da su pregovori sa Prištinom, ali i priključenje regiona Evropskoj uniji od krucijalnog značaja za prosperitet, mir i stabilnost.\nS&D Grupa u Evropskom parlamentu ostaje posvećena evropskoj perspektivi Srbije da postane država članica Evropske unije ali da ova posvećenost ne može biti jednostran posao. Dogod srpska Vlada ne implementira fundamentalne reforme demokratije, osnovnih prava i vladavine prava kroz dobronamerni angažman sa EU, uključujući i međustranački dijalog koji vodi Evropski parlament, EU ne može da otvori nova pregovaračka poglavlja.\nSlično tome, kada je u pitanju Ekonomski i investicioni plan EU za Zapadni Balkan, Piri je rekao da bilo koja sredstva koja se ne daju direktno građanima, moraju biti podložna strogim uslovljavanjima vladavine zakona, rekla je Piri.\nDodala je da, iako je verovala da je Izveštaj Komisije dao prilično objektivnu sliku Srbije, to se nije odrazilo na prezentaciju izveštaja od strane komesara Varheljija.\nVladimir Međak, potpredsednik Evropskog pokreta u Srbiji kaže da smo posle 27 godina proširenja kao politike uspeli da dobijemo još jedan kriterijum. Izveštaj se piše tokom cele godine i najveći deo EK dobija i izvlači iz dokumenata Vlade Srbije koja dostavlja pisane priloge šta je urađeno u datom periodu. Potom, države članice daju svoje priloge, EK gleda izveštaje međunarodnih organizacija u Srbiji i raznih međunarodnih nevladinih organizacija, ali i izveštaje civilnog društva u Srbiji.\nSrbija za politički kriterijum ima ocenu 2.2. posle 6 godina vođenja pregovora sa EU – to je slika našeg napretka. Bitno je da se definise agenda za narednu godinu koja ce ukljucivati analizu izvestaja na najvisem medjudrzavnom nivou. Nju trenutno nemamo a nova metodologija je podrazumeva.\nSonja Stojanović Gajić, koordinatorka Radne grupe Nacionalnog konventa o Evropskoj uniji za Poglavlje 24 i članica Upravnog odbora Beogradskog centra za bezbednosnu politiku, rekla je da smo pohvaljeni po pitanju međunarodne saradnje. Srbija je treća najtraženija zemlja van EU i veruje se da imamo kompetentne ljude, koji mogu da istražuju kriminal na profesionalan način. Evropska komisija ističe da su dve najveće zamerke to što tužilaštvo i policija nisu operativno nezavisni.\nOvo što je po meni kvalitet ovogodišnjeg izveštaja je što se ocenjuje i doslednost, to je nešto na čemu je civilno društvo insistiralo. Svaki put moramo da znamo koji institucionalni mehanizam koristi civilno društvo za saradnju sa Srbijom, kako ne bi zavisio od ličnih kontakata itd. Vezano za novu metodologiju prosirenja – Srbija je prihvatila ali nemamo ni jedan zvanican dokument vlade ili drugog drzavnog organa te cemo videti u buducem periodu sta ce se desavati. završava Stojanović Gajić\nCilj ove debate, koju su organizovali kancelarija Fondacije Fridrih Ebert u Srbiji i Crnoj Gori i Evropski pokret u Srbiji, bio je da pažljivo analizira sva ova pitanja i upozori na sve opasnosti stagniranja ili sporog napredovanja u ispunjavanju potrebnih standarda kada je reč o pristupnom procesu.\nSto se tiče daljih pregovora i otvaranja poglavlja, misljenje učesnika je da će do kraja godine biti teško otvoriti bilo koje novo poglavlje, osim ukoliko se ne dese neke velike i nepredvidjene situacije.\nBy premins| 2020-10-20T17:01:00+01:00\tOctober 13th, 2020|Categories: Vesti|Tags: Proširenje EU|Comments Off on DO KRAJA GODINE BIĆE TEŠKO OTVORITI BILO KOJE NOVO POGLAVLJE, OSIM UKOLIKO SE NE DESE NEKE VELIKE I NEPREDVIDJENE SITUACIJE


Na aerodromu u Krasnodaru, već prvog dana napornog putešestvija po Evropi, trofejnom stručnjaku izgubljen je kofer sa odelima za vođenje utakmica i ličnim stvarima.\nUspaničeno je Radonjić tražio od domaćina na ruskom aerodromu izgubljeni prtljag, ali bez uspeha, pa je morao u Zagreb praznih ruku.\nZa to vreme supruga Milica je bila u Crnoj Gori, pa nije imao ko u Beogradu da mu spremi kofer sa odelima za utakmice protiv Cibone i Bamberga.\n- Kofer je stigao u Beograd, tek kada sam došao u Zagreb - rekao je Dejan Radonjić za "Blic".\nTrener Zvezde je u sredu konačno stigao u Beograd posle osam neverovatnih dana i moći će da vidi da li su mu sve stvari na broju.\nVujović za Blic TV: Jako emotivno sam doživeo ovacije "delija"\nLegendarni rukometni as Veselin Vujović, koji je prošle sedmice kao selektor Sloveniji doneo prvu medalju sa svetskih prvenstava (bronzu) oduševljen je kako su ga "delije" pozdravile na evroligaškom meču između košarkaša Crvene zvezde i Efesa.\nKošarkaši Crvene zvezde pobedili su Real sa 82:70, a trijumf nad velikim rivalom proslavili su u svlačionici uz narodnjake.\nPrvak ABA lige ide u Evroligu, format se neće menjati bar pet godina!\nPrvi čovek Evrolige Đordi Bertomeu potvrdio je da će šampion ABA lige steći pravo nastupa u elitnom takmičenju naredne sezone, kao i da se najmanje pet godina neće menjati ligaški format sa 16 timova.


Urbana farma algi prečišćava vazduh pored autoputa - Ekologija e-magazin : Ekologija e-magazin\nBioreaktor se sastoji od zatvorenog sistema transparentnih cevi prepunih sa algama koje su povezane na sekundarnu opremu, kao što su filteri, pumpe i solarni paneli. Zahvaljujući obilju ugljen-dioksida i sunčeve svetlosti, alga će napredovati odlično i sazrevaće unutar cevi, filtrirajući vazduh usputno.\n„Funkcionisanje i plasman ovih bioreaktora signališe prakse u budućnosti: proizvodnja hrane u urbanim sredinama, očuvanje zelenih površina i reinterpretacija postojeće infrastrukture“, objašanjava kompanija Cloud Collective na svom sajtu.\nU ovom trenutku, farma algi je dokaz koncepta sistema koji je izgrađen kao deo baštenskog festivala u Ženevi, a koji se „fokusira na kohabitaciju urbanog i prirodnog u kontekstu urbane ekspanzije Ženeve“. Međutim, on svakako pokazuje koliko je lako ovaj sistem povećati i postaviti u punoj veličini preko deonica puteva koji su veoma zagađeni.\nViše na sajtu Građevinarstvo\nNext post Evo načina kako da pomognete Filipu Vukši da plati kaznu\nPrevious post Drveni soliteri i ostala zelena građa


Putin i Modi o daljem produbljivanju saradnje Rusije i Indije - Sputnjik Srbija\n19:10 30 Septembar 2020\n18:21 11.06.2016 Preuzmite kraći link\nIndija kupuje rusko naoružanje u vrednosti od sedam milijardi dolara?\nTelefonski razgovor dvojice lidera održan je na inicijativu indijske strane. Sagovornici su razmotrili praktična pitanja saradnje, uključujući pripremu za kontakte na najvišem nivou koji će uskoro biti upriličeni.\n„Lideri su potvrdili da su naklonjeni daljem svestranom produbljivanju bilateralnih odnosa koji nose karakter privilegovanog strateškog partnerstva“, navedeno je u saopštenju.\nIndijski premijer je takođe čestitao Vladimiru Putinu Dan Rusije i preneo mu najbolje želje, navedeno je u saopštenju.\ntelefonski razgovor, saradnja, Narendra Modi, Vladimir Putin


Na putevima u Republici Srpskoj saobraćaj se odvija redovno, a na graničnim prelazima nema dužih zadržavanja, saopšteno je iz Auto-moto saveza Srpske.\nDanas počinje deminiranje terena na deminerskim radilištima Klakari Donji 8, 13 i 14 u opštini Brod, zbog čega će biti povremenih obustava saobraćaja na dionici magistralnog puta Brod-Odžak, i to radnim danima od 8.00 do 15.00 časova, u intervalima 30 minuta obustave i 10 minuta propuštanja.\nNa dionici magistralnog puta Klašnice dva-Šargovac, saobraća se jednom trakom\nU Banjaluci će zbog radova na novoj kolovoznoj konstrukciji svaki dan od 7.00 do 18.00 časova biti izmijenjen režim odvijanja saobraćaja u Ulici Trive Amelice, na dijelu od Ulice Mladena Stojanovića do Ulice kralja Petra Drugog.\nRežim u odvijanju saobraćaja izmijenjen je zbog izgradnje kružne raskrsnice na dionici regionalnog puta Banjaluka/Rudarska/-Stari Majdan i na spoju ovog puta i ulica Momčila Popovića i Jovana Raškovića.\nU Federaciji BiH frekvencija vozila jutros je umjerenog intenziteta, osim u gradskim centrima gdje je u jutarnjim časovima pojačana.\nNa magistralnom putu Zenica-Nemila, zbog sanacije u tunelu Vranduk dva, saobraća se naizmjenično, jednom trakom, uz postavljenu svjetlosnu signalizaciju. Tokom dana, zbog pojačane frekvencije vozila, moguća su duža zadržavanja na ovoj dionici.\nNa magistralnom putu Novi Travnik-Bugojno, zbog rekonstrukcije mosta na ulazu u Bugojno, na snazi je zabrana saobraćaja za teretna vozila preko sedam tona ukupne mase, a alternativni pravac je preko Travnika i Donjeg Vakufa.\nDo 17. aprila, zbog radova u Hrvatskoj, zatvoren je granični prelaz Ivanica-Gornji Brgat, a prelazak je omogućen pješacima i biciklistima.


Jutarnji program | UPSMedia Jutarnji program – UPSMedia\nSvako jutro počnite sa UPSMedia radiom. Od 10 do 11 časova djelimo sa vama servisne informacije za opštine Srebrenicu i Bratunac. Provjeravamo kakva je situacija kada je elektrosnadbijevanje u pitanju, evindetiramo sve prekide, najavljujemo obustave u kontaktu sa Uslužnim centrima elektrodistribucija Srebrenice i Bratunca. Svako jutro saznajemo koji su događaji obilježili prethodna 24 časa kada su u pitanju javni red i mir, ali i krivična djela, informacije dobijamo iz CJB Bijeljina. Brinemo da li će građani opština Srebrenica i Bratunac imati uredno snadbijevanje za taj dan, najavljujemo sve prekide, kvarove, rekonstrukcije, informacije dobijamo iz JKP „Polet“ Srebrenica i JKP „Rad“ Bratunac. Provjeravamo da li su vatrogasci sa teritorija naših opština ima li intervencija u prethodna 24 časa. Donosimo vam preciznu vremensku prognozu, kako na nivou države, tao i za opštine Srebrenicu i Bratunac. Donosimo vam najnovije izvještaje o stanju na putevima u BiH. U okviru „Radio kalendara“ pravimo retrospektivu dešavanja na današnji dan. Neka vam jutro počne veselo i nasmijano, a i saznaćete važne informacije koje će vam pomoći taj dan.


Rusija prozrela akciju: Amerikanci vežbaju kako da pobegnu - Sputnjik Srbija\n10:39 06.12.2018 (osveženo 10:59 06.12.2018) Preuzmite kraći link\nPosada američkog razarača „Makambel“ je, prolazeći u blizini baze Pacifičke flote Rusije, „pokazala samo neuspešan pokušaj da maksimalnom brzinom pobegne od snaga Pacifičke flote koje su ga pratile“, saopštio je portparol Ministarstva odbrane Rusije general-major Igor Konašenkov.\nKonašenkov je saopštio da se razarač nije približavao ruskim teritorijalnim vodama bliže od sto kilometara, a takođe je išao pod kontrolom velikog protivpodmorničkog broda „Admiral Tribuc“ i aviona pomorske avijacije Pacifičke flote.\n„Ako je posada američkog razarača nešto ’demonstrirala‘, onda je to njihov neuspešan pokušaj da maksimalnom brzinom pobegne od snaga Pacifičke flote koje su ga pratile. Trenutno posada američkog razarača ’Makambel‘ ’demonstrira‘ svoju hrabrost na udaljenosti od više od 400 kilometara od teritorijalnih voda Rusije u centralnom delu Japanskog mora“, rekao je on.\nKonašenkov je naglasio da snage Pacifičke flote preduzimaju mere za kontrolu njegovih dejstava, kao i drugih ratnih brodova u ovoj oblasti.\nRanije je američka mornarica objavila da je američki razarač „Makambel“ prošao u neposrednoj blizini zaliva Petar Veliki u Primorju, gde se nalazi baza Pacifičke flote Rusije. Prema rečima portparolke američke Pacifičke flote Rejčel Makmar „Makambel“ je išao oko zaliva Petar Veliki kako bi osporio prekomerne morske pretenzije Rusije i podržao prava, slobode i zakonsku upotrebu mora koje je na raspolaganju SAD i drugim zemljama.


Jedinstvena Srbija | Srbija izbori 2022\n» Jedinstvena Srbija\nStranka Jedinstvena Srbija osnovana je 15. februara 2004. godine na veliki pravoslavni praznik - Sretenje. Osnivač stranke je Dragan Marković Palma, uspešan preduzetnik iz Jagodine. Jedinstvena Srbija se već u ranom delovanju profiliše kao stranka koja brine o svim građanima bez obzira na na nacionalne, rasne, verske i polne razlike. Ono što Jedinstvenu Srbiju razlikuje od drugih stranaka jeste ispunjavanje predizbornih obećanja. Uz malo reči , bez ostrašćene demagogije Jedinstvena Srbija , na čelu sa njenim predsednikom, Draganom Markovićem Palmom na političkoj sceni Srbije ističe se kao stranka akcije i delovanja. Uspešni tim Jedinstvene Srbije vodi grad Jagodinu već pet godina, a participira u vlasti u još 11 srpskih opština, u kojima se, takođe, beskompromisno zalaže za ostvarenje svog programa, čije je osnovno načelo domaćinsko upravljanje. Delovanje naše stranke najočiglednije je na primeru grada Jagodine, nekada male varošice u centralnoj Srbiji, danas turističkog, sportskog i privrednog centra, grada budućnosti u kome bi i mnogi Beograđeni poželi da žive Evropski put – jedini put Srbije.\nJedinstvena Srbija dala je ključan doprinos formiranju proevropske vlade, 2008. godine Jedinstvenea Srbija održala je čas iz odgovornosti i pragmatičnosti svim političkim faktorima u državi. Rečenica koju je izgovorio predsednik JS, Dragan Marković Palma u toku pregovora – „Patriotizam se ne sipa u traktor“ izgradila je sasvim novi pravac u političkoj realnosti Srbije, koga su mediji nazvali „pragmatični partiotizam“. Spremnost da se donese odluka koja je praktično bila „prst u oku“ javnom mnjenju Srbije, ostrašćenom usled nelegitimnog proglašenja nezavisnosti Kosova i Metohije, za građane ove države se, već posle samo godinu dana, pokazala kao istorijska. Vlada, koja ne bi bila formirana bez inicijative Jedinstvene Srbije, zaslužna je za stavljanje Srbije na belu šengen listu, primenu prelaznog trgovinskog sporazuma sa Evropskom Unijom i kandidaturu Srbije za ulazak u EU.\nDebeogradizacija i ravnomerni razvoj Srbije\nJedinstvena Srbija se zalaže za ravnomerni razvoj svih opština i gradova u Srbiji. Stav Jedinstvene Srbije je da provincija, preko jedinica lokalnih samouprava, mora razvijati i unapređivati uslove života, sa posebnim akcentom na podršku porodici, kao osnovnoj ćeliji društva, razvoju školstva i podršku mladima. Najveće srpske migracije ili popularno rečeno „odlivi mozgova“ su upravo oni iz unutrašnjosti ka prestonici. Jedinstvena Srbija se odlučno protivi svakoj neaktivnoj i neodgovornoj politici čija je posledica prinuda da građani odlaze iz svojih domova. Najbolji primer dobrog i domaćinskog upravljanja je Grad Jagodina koji poslednjih godina jedini beleži porast broja stanovnika i to ne samo usled pozitivnog prirodnog priraštaja.


Dan ponosa u Beogradu - Beograd Prajd - Peščanik\nDan ponosa u Beogradu\nPovodom međunarodnog Dana ponosa LGBT osoba, danas je u Beogradu održana akcija Ćutanje nas neće zaštiti, koju su organizovale organizacije civilnog društva: Labris, Žene u crnom, Kvirija i Beograd Prajd.\nViše desetina aktivista najpre je na Trgu Republike držalo transparente kojima su želeli da ukažu na položaj u kome se svakodnevno nalaze LGBT osobe u Srbiji. Na transparentima je pisalo: Imam pravo na ljubav, Plašim se, Izbacili su me iz kuće, Pretukli su me na ovom trgu, Ne mogu da poljubim svoju devojku, Živim u laži, a jedan od transparenata bio je posvećen LGBT ljudima koji su zbog represije napustili Srbiju ili izvršili samoubistvo i na njemu je pisalo: Nisam više ovde.\nNakon toga, aktivisti su razvili zastavu duginih boja i prošetali Knez Mihajlovom ulicom od Trga Republike do Studentskog trga odakle su pustili balone na kojima je pisalo „Ponosan“ i „Ponosna“.\nIako vidno iznenađeni, prolaznici u Knez Mihajlovoj ulici, kao i gosti u baštama okolnih kafića nisu negodovali na povorku u duginim bojama, a neki su otvoreno mahali i pozdravljali akciju. Pojedini su pitali: „Je l ovo Prajd?“, „Kako ste uspeli?“, „Bravo!“.\nSkup je pratilo manje policijsko obezbeđenje.\nDanašnja akcija predstavlja kontinuitet aktivističkih grupa da svoja prava ostvaruju u javnom prostoru, nezavisno od volje političkih stranaka i državnih institucija.\nPodsećamo, Dan ponosa se obeležava u znak sećanja na pobunu LGBT osoba 1969. godine u Njujorku čime je pokrenut gej pokret u celom svetu.\nU Beogradu, 27. juna 2012.\nTEMA – PARADA PONOSA +\nAuthor: Beograd Prajd


Šojgu najavio najveće vojne vežbe ove godine - Sputnjik Srbija\n11:54 25 Septembar 2020\nŠojgu najavio najveće vojne vežbe ove godine\n12:13 26.06.2020 (osveženo 12:25 26.06.2020) Preuzmite kraći link\nMinistar odbrane Rusije Sergej Šojgu saopštio je da će se najveće vojne vežbe u ovoj godini u Rusiji održati od jula do septembra.\nPrema njegovim rečima, tokom letnjeg perioda obuke održaće se kompleks specijalnih vojnih vežbi, a nakon toga će preći na praktična dejstva snaga tokom strateških vojnih vežbi „Kavkaz 2020“.\nŠojgu je istakao da će u tom periodu snage biti usmerene na pripremu letačkog sastava Vazdušno-kosmičkih snaga, pomorske avijacije i skakanje padobranaca u Vazdušno-desantnim snagama.\nLetnji period obuke u vojnim jedinicama Ministarstva odbrane počeo je 1. juna. Planirano je da se održi više od 3.500 taktičkih vojnih vežbi s primenom sistema za izviđanje i napad, bespilotnih letelica, automatizovanih sistema za upravljanje snagama i naoružanjem. Jedan od glavnih zadataka biće priprema i održavanje vežbe „Kavkaz 2020“, kao i priprema trupa za međunarodne vojne igre „Armija 2020“, u kojima će učestvovati više od 30 zemalja i 5.000 vojnika.\nŠesti međunarodni vojno-tehnički forum „Armija 2020“ održaće se krajem avgusta, rekao je Šojgu.\n„Ove godine forum će se održati od 23. do 29. avgusta u Vojno-patriotskom parku 'Patriot' , na aerodromu Kubinka, poligonima Alabino i Ašuluk. Obuhvatiće sve vojne okruge i Severnu flotu“, rekao je Šojgu. Na forum su pozvani šefovi vojnih resora iz 133 zemlje i zvanične delegacije raznih država.\nMinistar odbrane je dodao da će se istovremeno sa forumom otvoriti i Međunarodne vojne igre, a počeće i „Tenkovski biatlon“.\n„Više od hiljadu ruskih i stranih kompanija prijavilo se za učešće u Međunarodnom vojnom forumu. Oni će izložiti više od 25.000 različitih primeraka naoružanja i vojne tehnike“, istakao je Šojgu.\nU vojnim vežbama „Kavkaz 2020“ učestvovaće jedinice iz šest zemalja, uključujući članice Šangajske organizacije za saradnju i Organizacije ugovora i kolektivnoj bezbednosti. Strateške vežbe „Kavkaz 2020“ planirane su za septembar.\narmija, Sergej Šojgu, vojne vežbe, Rusija\n11:38 Prve fotografije palog aviona\n11:24 „Tornado G“ za 20 sekundi uništio uslovnog protivnika /video/\n11:17 Poginuo pilot u padu aviona, potraga za drugim, povređen meštanin


Održan hitan sastanak Nermina Nikšića, Predraga Kojovića i Elmedina Konakovića\n“SDP, NiP i NS pozivaju entitetske i državnu vlast, koje imaju daleko veće ovlasti i mogu reagovati na mnogo većem prostoru nego kantonalna vlast bilo kojeg od kantona, da se pridruže u borbi protiv pandemije. Predsjednici stranaka traže pojačan angažman Vlade FBiH, pred sve većim prilivom pacijenata u bolnice širom Federacije BiH. Pozivamo Vladu FBiH da hitno donese mjere koje će se odnositi na cijeli teritorij FBiH, kako se ne bi dešavalo da neujednačene mjere od kantona do kantona čine borbu protiv pandemije nemogućom zbog neusklađenosti odluka. Također, entitetske vlade imaju ovlaštenje za nabavku vakcine, koja se nameće kao glavno rješenje za pogoršanu epidemiološku sliku”, saopćeno je.\nNa sastanku je navedeno kako Vijeće ministara BiH mora donijeti odluku da se u državu ne može ući bez negativnog PCR testa, ili privremenog zadržavanja.\n“Također, Vijeće ministara treba da uskladi i koordinira odnose između dva entiteta, kako bi bile spriječene očevidne zloupotrebe i izbjegavanje mjera prelaskom entitetske granice. SDP, NiP i NS pozivaju Vladu FBiH na jedinstvo, kako bi se lakše prebrodila kriza koja odnosi ljudske živote, te da svoje alate iskoristi za pomoć kantonima kojima je to prijeko potrebno. Na prijedlog SDP BiH već je predložen Korona 2 zakon, sastavljen od seta mjera pomoći građanima FBiH, a koji čeka uvrštavanje na dnevni red Parlamenta FBiH”, saopćeno je.\n“Na kraju, pozvano je stanovništvo na solidarnost i međusobnu pomoć, te poštivanje mjera distance i nošenja maski, zbog ljudi narušenog zdravlja, tromosti u nabavci vakcina i olakšavanja posla premorenim zdravstvenim radnicima”.


Holanđani nisu primetili rusku vojsku na granici sa Ukrajinom - 20.02.2015, Sputnik Srbija\nHolanđani nisu primetili rusku vojsku na granici sa Ukrajinom\nGrupa vojnih eksperata iz Holandije, Nemačke i Danske završila je inspekciju Rostovske oblasti Ruske Federacije, koja se izvodi u skladu sa Bečkim sporazumom... 20.02.2015, Sputnik Srbija\n09:15 20.02.2015 (Osveženo: 15:07 21.09.2021)\n© Sputnik / Aleksej Kudenko / Uđi u foto-galerijuHolandski inspektori\nGrupa vojnih eksperata iz Holandije, Nemačke i Danske završila je inspekciju Rostovske oblasti Ruske Federacije, koja se izvodi u skladu sa Bečkim sporazumom iz 2011. godine.\nNakon završetka inspekcije, rukovodilac grupe iz Holandije izjavio je da nije primećena vojna aktivnost u datom rejonu sa kojom bi, prema međunarodnim obavezama Ruske Federacije, trebalo da budu upoznate zemlje-članice OEBS-a. Takav zaključak su potvrdili i predstavnici Nemačke i Danske, saopštio je Sergej Rižkov, načelnik Uprave Ministarstva odbrane za kontrolu ispunjavanja sporazuma.\nPrema rečima Rižkova, holandski inspektori su proverili rejon, veličine 13 hiljada kvadratnih metara, u blizini ukrajinske granice. Pri tome, vojni eksperti su izvršili inspekciju izabrane oblasti, ne samo sa zemlje, već i iz helikoptera.\nPodsetimo, ukrajinski vojni inspektori bili su u Rostovskoj oblasti Rusije između 9. i 12. februara i proverili oblast od 15 hiljada kvadratnih metara. Nakon njih, od 17. do 19. februara, Turska je izvršila inspekciju 16 hiljada kilometara Rostovske oblasti. Svi specijalisti su na kraju izviđačke misije izjavili da nisu primetili nikakvu preteću vojnu aktivnost. Ipak, kako su rezimirali u Ministarstvu spoljnih poslova Rusije, takav zaključak ne zadovoljava „partiju rata“ u Kijevu.